به‌غدای پايته‌خت عراق فيدراڵ\nله‌ڕوی جوگرافيه‌وه . شار به‌غدا له ده‌يه‌ی يه‌كم سه‌ده‌ی (١٨)ی زايينی (ئه‌بو جه‌عفه‌ر مه‌نسوور) وه‌شيوه‌يگ بازنه‌يی وه ده‌ور ئاو دجله‌يا نه‌خشه‌سازی ئه‌رای كيشاگه‌و دروسی كردگه .\nبه‌غدا له‌سه‌رده‌م كويه‌ن پايته‌خت عوسمانيه‌يل بويه‌و پايه‌ی به‌رزيگ داشتگه له‌و وه‌خته ، له‌وه‌ر ئه‌وه‌ك وه‌موهمترين مه‌ركه‌ز زانست و زانياری شمارياگه ، ئه‌را ماوه‌ی چه‌ن سه‌ده‌يگيش شوون خوه‌ندن و ره‌سين زانايه‌يل ئه‌و سه‌رده‌مه‌بويه . به‌غدا گه‌وراترين شار عراقه‌و له‌شوون قاهيره دويه‌مين پايته‌خت وڵاته‌يل عه‌ره‌به .\nشار به‌غدا يه‌كيگه له‌و شاره‌يله ك له‌تاريخ ده‌وڵه‌ت عه‌باسی پانايی وه‌رفراوانيگ داشتگه‌و به‌سياسه تاريخ ئه‌وانه‌وه ، له‌وه‌ر ئه‌وه‌ك دويه‌مين خه‌ليفه‌ی عه‌باسيه‌يل ك ئه‌بو جه‌عفه‌ر مه‌نسوور بوی له‌ساڵ (٧٦٢) زايينی به‌غدا وه‌پايته‌خت خوه‌ی هه‌ڵوژان دويای ئه‌وه‌ك له‌بان نه‌ياره‌يلی سه‌ركه‌فت له عه‌باسی و عه‌له‌ويه‌يل . شار به‌غدا له‌و سه‌رده‌مه له‌ڕوی بيناسازيه‌وه چشت جياواز و تازه‌يگ بوی له‌چه‌و شاره‌يل تر عه‌ره‌بی . له‌سه‌رده‌م (هاروون ره‌شيد) ئی شاره تا هاتياگ مه‌ردمه‌گه‌ی زياتر بوياگ و فراوانتره‌و بوی .\nله‌شوون مردن هاروون ره‌شيد له‌ساڵ (١٩٣ك – ٨٠٩ز) ئه‌مين كوڕ هاروون ره‌شيد وه خه‌ليفه هه‌ڵوژريا ، ئمجا له‌سه‌رده‌م ئه‌مين جه‌نگ و مرافه‌ی فره‌يگ كه‌فته شار به‌غداوه تا وه‌كوشتن خوه‌ی كووتايی وه‌پی هات ، له‌شوون ئه‌ويش مه‌ئموون برای كريا خه‌ليفه‌ی به‌غدا له‌ساڵ (٨١٤)ی زايينی . له‌شوون مردن هاروون ره‌شيد وه دوساڵ ناووكی كه‌فيگه ناونی ئه‌مين و مه‌ئموونه‌وه ، وه‌ی جووره ده‌سڵاتيگ سه‌ربازی له‌تی په‌يا بوی ، ئمجا له‌سه‌رده‌م مه‌ئموون به‌غدا ئه‌را يه‌كه‌مين جار ماوه‌ی ١٤ مانگ ئابڵوقه‌ی ئابووری له‌بانی چه‌سپياگه‌و ، وه‌حوكم ئاگر وئاسن چيه‌سه رييه‌وه .\nله‌كووتايی ساڵ (٨١٢)ی زايينی هه‌ردوگ سه‌رووك له‌شكر مه‌ئموون ك ناويان (هه‌رسه‌مه‌و گاهير) بوی ، تويه‌نستن له‌دو لاوه ده‌ور شار به‌غدا بيه‌ن ، وه‌و شيوه خه‌ليفه له كوشك يا ماڵ سه‌رووكايه‌تی خوه‌ی ك ناسريا وه كوشك (خولد) له‌بان كنار دجله وه‌ته‌نيا مه‌نده‌وه ، ئه‌ويش له‌وه‌ختيگ هه‌وڵ ئه‌وه دياگ خوه‌ی قورتار بكه‌يگ وه‌لی ده‌سگير كرياو كوشيا ، دی وه‌و شيوه كاره‌گه كووتايی وه‌پی هات ، وه‌لی وه‌كوشتن (ئه‌مين) مه‌ردم شار به‌غدا فره تويڕه‌و نيگه‌ران بوين ك له‌شوون ئه‌وه ويرانی و كاره‌سات روی له‌و شاره كرد و جوانيه‌گه‌ی ئه‌وسای نه‌مه‌ند . ئمجا له‌شوون دروسبوين ناكووكی و جه‌نگ و مرافه له‌به‌غدا ، نزيكه‌ی دو ساڵێگ (ئبراهيم كوڕ مهدی عه‌باسی) خه‌ريك بوی ده‌سڵات بگريگه ده‌س ، وه‌لی وه‌سه‌به‌ب ناپاكی سه‌ركرده‌يليه‌وه ناچار بوی ده‌سڵاته‌گه به‌يگه‌وه ده‌س مه‌ئموون ، چوينكه مه‌ئموون ئه‌وه بوی فارسه‌يل پشتگيری له‌لی كرديان و هه‌وڵ ئه‌وه دياگ پايته‌خت عه‌باسی جيواز بكه‌يگ ئه‌را خوه‌راسان له‌وه‌ر خاتر ئه‌وه‌ك وه‌ته‌واوی كۆنترۆڵ كاروبار ده‌وڵه‌ت بكه‌يگ ، دويای ئه‌وه‌يش (حه‌سه‌ن كوڕ سه‌هل) خلافه‌ت وڵات عراق و حجاز و يه‌مه‌ن گرته‌ده‌س ، وه‌شيوه بار ئه‌منی به‌غدا روی له‌خراوی كرد و فتنه‌و شيوایشيو باڵ كيشا بانيا وه‌يه‌كجاری ، تا ئه‌و وه‌خته ك مه‌ئموون له‌ساڵ ( ٨٢٠)زايينی هاته‌وه ئه‌را به‌غداو شاره‌گه‌يش كه‌ميگ هاته‌وه ئه‌را بان وه‌زع جاران خوه‌ی ، تا ساڵ (٨٣٤) زايينی مه‌ئموون كووچ ئاخرين كردو خلافه‌ت دريا ده‌س موعته‌سم برای .\nله‌و وه‌خته‌وه به‌غدا ئارامی وه‌خوه‌يه‌وه نه‌ی تا ساڵ (١١٥٧)زايينی ، له‌و مه‌مله‌كه‌ت گه‌ورا و ئاوه‌دانه ته‌نيا شاره كويه‌نه‌گه خوه‌ی و قه‌يريگ له‌ده‌وروه‌ری مه‌ندنه‌وه . له‌ساڵ (١٢٥٨) زايينی ئه‌وه بوی (هۆلاكۆ)يش وه له‌شكر گه‌ورايگه‌وه چوارده‌ور به‌غدا ته‌وق كرد و داگيری كرد ، دی ئاگر فتنه‌و ئاشووب هه‌ر وه‌رده‌وام بوی تا ئه‌و سه‌رده‌مه ك ته‌تاره‌يل چينه به‌غداو كووتايی وه ده‌سڵات موعته‌سم هاوردن و خوه‌ی و ماڵ و مناڵ و داروده‌سه‌گه‌ی گشتی كوشتن و كوشتار گه‌ورايگ له‌شار به‌غدا به‌رپا كردن و به‌زه‌ييان ناته ژن و مناڵ و پير و په‌ككه‌فتگ و دی وه‌و شيوه كووتايی وه‌ده‌سڵات خلافه‌ت عه‌باسی هات ك زياتر له په‌نج سه‌ده دريژه داشت .\nشار به‌غدا له سه‌رده‌م (ئه‌حمه‌د جه‌لائيری) ئه‌وه بوی زياتر له‌چه‌ن جاريگ (ته‌يموور له‌نگ) په‌لاماری دا ، تا دوياخر له‌ساڵ (١٤٠٠زايينی) داگيری كردو مه‌ردمه‌گه‌ی فره ناڕه‌حه‌ت كرد . ئمجا له‌شوون ئه‌وه‌ك ته‌يموور له‌نگ له‌ساڵ (١٤٠٤زايينی) مرد ، جاريگ تر سوڵتان (ئه‌حمه‌د جه‌لائيری) له‌ساڵ (١٤٠٥)هاته‌وه ئه‌را به‌غدا ، له‌شوون ئه‌وه‌يش ناكووكی كه‌فته ناونيان وه‌ل (سوڵتان قه‌ره يوسف توركمان)و له‌ساڵ (١٤١٠) تويه‌نستن سوڵتان ئه‌حمه‌د بكوشن و له‌ساڵ (١٤١١) وه سه‌رووكايه‌تی (محه‌مه‌د شا) بچنه بان حوكم و ده‌سڵات شار به‌غدا بگرنه ده‌س .\nوه‌و شيوه به‌غدا له‌ژير ده‌سڵات توركمانه‌يل مه‌نده‌وه تا ساڵ (١٥٠٩زايينی) تا ئه‌و وه‌خته ك سه‌فه‌ويه‌يل وه سه‌ركردايه‌تی (شا ئسماعيل سه‌فه‌وی) به‌غدا داگير كردن له‌ساڵ (١٥٣٥ زايينی) ، له‌شوون ئه‌وانيش جاريگ تر عوسمانيه‌يل هاتنه‌وه‌و ده‌سڵات له سه‌فه‌ويه‌يل سه‌ندنه‌وه‌و دوياخر جاريگ تر سه‌فه‌ويه‌يل تويه‌نستن له‌ساڵ (١٦٢٤) ده‌سڵات له‌ليان بسيننه‌وه‌و تا ساڵ (١٦٣٩) فه‌رمانڕه‌وايی به‌غدا كردن ، تا ئه‌و وه‌خته سوڵتان عوسمانی (موراد چوارم) حوكم به‌غدا گرته‌ده‌س و تا ئه‌و وه‌خته ك ئنگليز له‌ئادار (١٩١٧) هاتن و ده‌سڵات گرتنه ده‌س هه‌ر ئه‌وان حوكم به‌غدا كردن ، وه‌ی جووره به‌غدا وه‌ك زوورم ناوچه‌يل تر عراق كه‌فته ژير فه‌رمانڕه‌وايی و داگيركاری بريتانياوه تا ئه‌و وه‌خته ك شووڕش (٢٠) ده‌سكرده‌پی .\nشار به‌غدا له‌چوارچيوه‌ی شارستانيه‌ت خوه‌ی ، چه‌ن گويڕانكاری گه‌ورايگ هاته‌سه بانی ، له‌سه‌رده‌م بابلی و سلووقی و گريك و تورك و فارسه‌يله‌وه ك وه‌شاره‌يل كسرا ناسريا ده‌س وه‌پيكردگه تا رووژ ئمڕوو ك وه‌به‌غدای عراق فيدراڵ ناسريه‌يگ . ئمجا له‌شوون ئه‌و هه‌مگه كاره‌سات و ناخوه‌شيه ك وه‌گووره‌ی تاريخ هاته‌سه بان شار به‌غدا ، هيمان هه‌ر به‌غدا كويه‌نه‌گه‌ی جاران هه‌ر وه‌ك خوه‌ی مه‌ندگه .\nبه‌غدا له‌سه‌رده‌م هاروون ره‌شيد مه‌ڵوه‌ن رووشنهويری و زانست بوی ، له (٨٠٠) زايينی له‌و وه‌خته مه‌ردمه‌گه‌ی زياتر له يه‌ك مليۆن كه‌س بوين ، وه‌لی وه سه‌به‌ب جه‌نگه‌يل يه‌ك له‌شوون يه‌ك تورك و ته‌تارو فارس و مه‌غووله‌وه كاولكريا و كاره‌ساته‌يل فره‌يگيش وه‌ك ورسگی و لافاو و سزيان و نه‌خوه‌شی روی له‌لی كردنه .\nشار به‌غدا له‌ساڵ (١٩٢١) بويه‌سه پايته‌خت عراق و ، وه‌سه‌به‌ب جه‌نگ ئيران و عراقه‌وه له‌ساڵه‌يل هه‌يشتای سه‌ده‌ی گوزه‌يشت و جه‌نگ كه‌نداو يا خه‌ليج دويم له‌ساڵ (١٩٩١)و جه‌نگ كه‌نداو سێيم له‌ساڵ (٢٠٠٣) جاريگ تر كه‌فته‌سه وه‌ر نه‌عره‌ته‌و په‌لامار ويرانكاری و جه‌نگ براكوشی و تايفی وه سه‌به‌ب سياسه‌ت وڵاته‌يل هاوساوه .\nئه‌و كه‌سه‌يله ك له‌شار به‌غدا فه‌رمانڕه‌وايی كردنه فره‌ن ، وه‌لی موهمترينيان ئه‌يانه‌ن :-\n- عه‌بدوڵڵا كوڕ محه‌مه‌د ئه‌لئيمام ، ناسرياگ وه ئه‌بو جه‌عفه‌ر مه‌نسوور .\n- محه‌مه‌د كوڕ عه‌بدوڵڵای مه‌نسوور ، ناسرياگ وه ئه‌بو عه‌بدوڵڵای مهدی .\n- مووسا كوڕ محه‌مه‌د مهدی ، ناسرياگ وه ئه‌بو محه‌مه‌د هادی .\n- هاروون كوڕ محه‌مه‌د مهدی ، ناسرياگ وه ئه‌بو جه‌عفه‌ر ره‌شيد .\n- محه‌مه‌د كوڕ هاروون ره‌شيد ، ناسرياگ وه ئه‌بو عه‌بدوڵڵای ئه‌مين .\n- عه‌بدوڵڵا كوڕ هاروون ره‌شيد ، ناسرياگ وه ئه‌بو عه‌باس مه‌ئموون .\nشار به‌غدا له‌تاريخ چه‌ن ناويگ داشتگه ، له‌وانه‌يش : (مه‌دينه مده‌وه‌ره) يا شاره خڕه‌گه ، ك چشت تازه‌يگ بوی له‌سه‌رده‌م خوه‌ی . بيجگه ئه‌وه‌يش (دارلسه‌لام ، زه‌ورا) ئه‌و شوونه ك له‌بنه‌ڕه‌ته‌وه به‌غدا له‌تی دامه‌زريا . شار به‌غدا چه‌ن مووزوخانه‌يگ ديريگ ك شوونه‌وار كويه‌ن له‌تيان كه‌فيگه وه‌رچه‌و جوير پويل كويه‌ن و په‌يكه‌ر كويه‌ن سه‌ده‌يل وه‌رجه زايين تا سه‌ده‌ی ١٧ی زايينی و شوونه‌وار سه‌رده‌م خلافه‌ته‌يل ئسلامی .\nله‌شار به‌غدا كويه‌نترين مزگفت تاريخی هه‌س ، ك تاريخيان چووگه‌وه ئه‌را سه‌رده‌م موعته‌سم ، له‌وانه‌يش : مزگفت (خوله‌فا) ك له‌وه‌خت خوه‌ی وه مزگفت خه‌ليفه موعته‌سم ناسرياگه ، بيجگه ئه‌وه‌يش مه‌زارگه‌ی ئيمام مووسای كازم (سڵام خودا له‌لی)و مزگفت مه‌رجان ك كه‌فيگه بازاڕ شۆرجه‌ی شار به‌غداوه . ئه‌يه بيجگه مزگفت (مه‌نسوور و مهدی و مزگفت رسافه)و چه‌ن مه‌دره‌سه‌يگ ك خاوه‌ن تاريخيگ كويه‌نن .\nشار به‌غدا له‌ڕوی بازرگانيه‌وه وه مه‌ركه‌زيگ گرنگ يا موهم بازرگانی دانريه‌يگ ئه‌را گشت پاريزگايه‌يل عراق ، وه‌ل ئه‌وه‌يشا چه‌ن كارخانه‌و ده‌زگايه‌يليگ پيشه‌سازی گرنگ ياموهم هاله‌تی ك هه‌ر له‌وه‌ر ئه‌وه‌يش وه سه‌نته‌ر پيشه‌سازی شماريه‌يگ . به‌غدا وه‌ك بازنه‌يگ په‌يوه‌نديه له‌ناونی سوورياو توركياو هندستان و خوارگ رووژهه‌ڵات ئاسيا ، ك له‌ڕوی بازرگانيكردن ناوده‌وڵه‌تيه‌وه شوون ئه‌هميه‌تداريگ ديريگ ، وه‌ل ئه‌وه‌يشا به‌غدا له‌ڕوی گه‌شتياريه‌وه شوونيگ موهمه‌و زياتر له يه‌ك مليۆن كه‌س ساڵانه روی له‌لی كه‌ن وه‌تايبه‌ت له‌وڵاته‌يل هاوساوه وه‌مه‌به‌س زياره‌تكردن تيه‌ن ئه‌را شوونه‌يل پيرووز عراق وه‌ك شار نه‌جه‌ف و كه‌ربه‌لاو چه‌ن شوونيگ تر ك وه‌شار به‌غدايا گوزه‌ر كه‌ن . له‌ڕوی كشتوكاڵی يا زراعه‌تيشه‌وه وه ناوچه‌يگ گرنگ يا موهم عراق دانريه‌يگ ، چوينكه سامانيگ ئاوی فره‌خاسيگ ديريگ و زه‌ويه‌گه‌يشی وه‌پيته .\nئيسه شار به‌غدا وه يه‌كيگ له چوار پايته‌خته گه‌وراگه‌ی وڵاته‌يل ئسلامی دانريه‌يگ له‌ڕوی گه‌ورايی و فره‌يی مه‌ردمه‌گه‌يه‌وه ك وه هه‌فت مليۆن كه‌س مه‌زه‌نه كريه‌يگ .\nشار به‌غدا له‌ڕوی جوگرافيه‌وه له‌ناوڕاسه‌وه كريه‌يگه دو به‌شه‌وه ، ك وه‌به‌ش رووژئاوای ئاو دجله ئويشن (ناوچه‌ی كه‌رخ)و به‌ش رووژهه‌ڵاتيشی وه‌پی ئويشن (ناوچه‌ی ره‌سافه) . ئه‌و پيه‌ڵه‌يليشه له‌ناونی هه‌ردوگ به‌ش كه‌رخ و ره‌سافه پيكهاتنه له : پيه‌ڵ ئيمامه‌يل ، پيه‌ڵ ئه‌عزه‌ميه ، پيه‌ڵ شوهه‌دا ، پيه‌ڵ كووماری ، پيه‌ڵ ره‌شيد ، پيه‌ڵ هه‌ڵواسرياگ يا معه‌له‌ق به‌غدا ، پيه‌ڵ جادريه ، پيه‌ڵ دوقات ، پيه‌ڵ باب ئه‌لموعه‌زه‌م ، پيه‌ڵ موسه‌نا ، پيه‌ڵ ره‌سافه‌و پيه‌ڵ دۆره .\nناوچه‌يل پيشه‌سازی شار به‌غدا ، هه‌ر له‌مه‌ركه‌ز شاره‌وه دريژه‌و بوون تا ده‌يشت شار و ده‌وروه‌ری ، وه‌ك ناوچه‌ی پيشه‌سازی تاجی .\nشار به‌غدا ئيسه نزيكه‌ی ١٠٠٠ كم٤ داپووشاگه‌و له‌شوون پرووسه‌ی ئازادكردن عراقيش پرووژه‌ی ئاوه‌دانكردن وه‌شيوه‌يگ وه‌رفراوان ده‌س وه‌پيكردگه‌و تاراده‌يگيش ژيان له‌تی وه‌ره‌و ئارامی و سه‌قامگيری چووگ .


یونیسێف: لە یەمەن زیاتر لە ٦ هەزار منداڵ کوژراون و بریندار کراون\nیونیسێف: لە یەمەن زیاتر لە ٦ هەزار منداڵ کوژراون و بریندار کراون\nبه رواری داگرتن : 2019-01-31 10:50\nناوەندی ھەواڵەكان - یونیسێف، ڕێکخراوی منداڵ پارێزی نەتەوە یەکگرتووەکان ڕایگەیاند، لە یەمەن زیاتر لە ٦ هەزار منداڵ کوژراون و بریندار کراون.\nیونیسێف، ڕێکخراوی منداڵ پارێزی نەتەوە یەکگرتووەکان ڕایگەیاند، لە یەمەن لە ماوەی ٤ ساڵدا ٦ هەزار و ٧٠٠ منداڵ کوژراون و بریندار کراون.\nیونیسێف لە تۆڕی کۆمەڵایەتی ڕایگەیاند، لە ساڵی ٢٠١٥ کە شەڕ لە یەمەن دەستی پێ کرد تا ئێستا زیاتر لە ٦ هەزار و ٧٠٠ منداڵ کوژراون و بریندار کراون. هەروەها ٣٥٨ منداڵی یەمەنی لە بەر کەمی خۆراک نەخۆش بون و پێویستی بە چارەسەری خێرا هەیە.\nلە ڕاگەیەندراوەکە باس لەوە کرا دەبێت هێرش بۆ سەر منداڵەکان کۆتای بێت.\nلە یەمەن لەبەر هێرشی هێزەکانی هاوپەیمان بە پێشەوای سعودیە گەورەترین قەیرانی مرۆی ڕودەدات. بە پێی نەتەوە یەکگرتوەکان، ١٤ ملیۆن کەس لە یەمەن ڕوبەڕوی برسیەتی بونەتەوە، زیاتر لە ٢٢ ملیۆن کەسیش پێویستیان بە هاوکاری و پاراستن هەیە. (İLKHA)\nبليته كان یونیسێف یەمەن منداڵ


13:23 شه‌ممه 20 ته‌موز 2019\nبڕیارە بۆ لەمەودوا پارەی کۆکردنەوەی خۆڵ وخاشک لە هاوڵاتیانی وەربگیرێت، لە ئێستادا شارەوانی سلێمانی سەرقاڵی کۆکردنەوەی داتا وئاماره لە سەر گەڕەکەکانی ناو شار و لە ئایندەیەکی نزیکدا ئەو دەچێتە بواری جێبەجێکردنەوە.\nئاکۆ عەلی، جێگری سەرۆکی شارەوانی سلێمانی بە ناس کوردی ڕاگەیاند: بڕیار لە سەر جێبەجێکردنی کۆکردنەوەی پارەی خۆڵ خاشاک لە ماڵان دراوە، بەڵام دیار نییە کەی دەچێتە بواری جێبەجیکردنەوە.\nوتیشی: لە ئێستادا شارەوانی سلێمانی لەڕێگەی تەندرەوە، ئەرکی کۆکردنەوەی پارەکەی داوە بە سێ کۆمپانیای ناوخۆیی، تائێستاش داتاو ئامارەی پێنج زۆنی شاری سلێمانی کۆکراوەتەوە و تەنها دوو زۆن ماوە، چاوەڕێ دەکرێت ئەوانیش تەواوبن بۆ ئەوەی پڕۆسەکە دەست پێبکات.\nدەربارەی بڕی ئەو پارەیەی کە بڕیارە لە هاوڵاتیان وەربگیرێت بەرامبەر کۆکردنەوەی خوڵ و خاشاک، ئاکۆعەلی وتی : بڕیارە مانگانە بڕی پێنج هەزار دینار لە هەر ماڵێک وەربگیرت، بڕى پارەی وەرگیراویش جیاوازی دەبێت لە نێوان شوێنی بازرگانی و شوێنی نیشتەجێبوون.


ئەرشیفی دلاوەر عەلائەدین - كوردێ ئێران\nله ديوی ئێران: باری خه‌لك ناله‌باره\nڕژێم له قه‌يرانه و حيزبه كورديه‌كان له په‌ڕاوێزدانه\nهاوڵاتی ژماره ۳٢٥ی ۹ی ئایار ٢٠٠٧\nله دوای شكست و له‌ت بوونی حيزبی ديموكرات و كۆمه‌ڵه، ئێستا بۆشاييه‌كی سياسی و ته‌نزيمی له كوردستانی ڕۆژهه‌ڵاتدا به‌دی ده‌كرێ.هه‌ڵبه‌ت، خه‌ڵكی كوردستان و ده‌ره‌وه‌ی ووڵات توشی ئيحبات و داماوی هاتوون، وه هه‌ست به خه‌سار بوونی ئاره‌قه و خوێن و قوربانيه‌كانيان ده‌كه‌ن. دياره كه خه‌ڵكه‌كه تێنووی ئازادیه و عه‌وداڵی ڕزگاريه و ئاماده‌ی خه‌باته، بۆيه‌ش چاو ده‌گێڕێ له به‌ديل. له‌و نێوه‌دا، په‌كه‌كه ئه‌زموونی خه‌باتی باكوری بۆ ڕۆژهه‌لات گواستۆته‌وه و (په‌ژاك) ی دروست كردوه و ده‌يه‌وێ ئه‌و بۆشاييه پڕ بكاته‌وه. ئه‌گه‌رچی ڕۆژهه‌ڵاتی كوردستان گۆڕه‌پانێكی سروشتی په‌كه‌كه نيه، به‌لام له نێو كوڕ و كچی لاودا ئێستا ڕۆڵی كاريگه‌رتری هه‌يه له باقی ڕێكخراوه‌كانی تر.\nكۆمه‌ڵگای كوردی ڕۆژهه‌ڵاتی له‌هه‌نده‌ران، به حيزبه‌كانيانه‌وه، ته‌ركيزيان له‌سه‌ر كاری لۆبی نێوده‌وڵه‌تی كه‌مه. زياتری ته‌ركيزيان له‌سه‌ر خودی كۆمه‌ڵگاكه‌ی خۆيانه و خه‌ريكی كارو كاسبی و ململانێی ناوه‌خۆيين. واته له بواری سياسه‌تكاری نێوده‌وڵه‌تيدا، كاريگه‌ريه‌كی ئه‌وتۆیان نيه و تا ئێستا نه‌يانتوانيوه له ئاستی ئيداره‌ی حكومه‌ته‌كان و په‌رله‌مانه‌كان فشار بخه‌نه سه‌رسه‌رچاوه‌كانی بڕياردان.


نیگاركێشی هۆڵەندی"فێنسێنت ڤان كوخ" 2010-07-03\nرەزوان عەبدولقادر كۆسانی\nنیگاركێشی مەزنی هۆڵەندی ڤان كوخ لە ساڵی 1853 دا لە شاری (زندرت) وڵاتی هۆڵەندا لە دایك بووە، ناوی تەواوی فینسنت ڤان كوخە، نیگاركێشێكی بە توانا و بلیمەت بووە، بە یەكێك لە هونەرمەندانی قوتابخانەی (انتباعی) دەژمێردرێت، تابلۆكانی زۆر بەناوبانگ و گرانبەها بوون لە جیهاندا لەلایەن خەڵكەوە، هەروەها بە مامۆستای هونەری فۆتۆگرافی شێوەكاری دادەنرێت لەم بوارەدا چەندان تابلۆی دروست كردووە كە خۆی لە 800 تابلۆ دەدات هونەرمەند ویستوویەتی هەست و سۆزی ناخی خۆی لە وێنەكاندا دەرببڕێ، باوكی ناوی (ثیودۆرۆس) بووە كە قەشەیەكی ناو كلێسە بووە و دایكی ناوی ئەنا كورنیلیا بووە و زانیاریەكی روون و ئاشكرا نییە دەربارەی دە ساڵی سەرەتایی ژیانی هونەرمەند لە قوتابخانەی (زیفینبرجین) خوێندوویەتی بۆ ماوەی دوو ساڵ دوایی چۆتە ئامادەی (شا ویلیم)ی دووەم لە (تیلبیرغ) بۆ دوو ساڵی تر هونەرمەند لە ساڵی 1868 خوێندنی جێ هێشتووە و لە تەمەنی 15 ساڵیدا و نەگەڕاوەتەوە خوێندن.\nلە ساڵی 1869 ڤان كوخ چۆتە دەزگای (گووبیل) كە كۆمپانیایەك بوو بۆ بازرگانی هونەر لە شاری لاهای و خێزانەكەی بۆ ماوەیەك پەیوەندییەكی بەهێزیان لەگەڵ هونەردا هەبووە. هەردوو مامەكەی كۆرنیلیس و سێنت دوو بازرگانی هونەری بوون، هەروەها برا بچووكەی ناوی (ثیو) بوو، ئەویش وەكو بازرگانی هونەر كاری دەكرد هەموو ئەو هۆكارانە كاریگەری راستەوخۆی لەسەر هونەرمەند هەبوو كە سەركەوتنی مەزن بە دەست بێنێ لە هونەردا. لەگەڵ (گووبەیل) مایەوە و كاری كرد بۆ ماوەی حەوت ساڵ، لە ساڵی 1873 گوسترایەوە بۆ لقێكی كۆمپانیەكە لە شاری لەندەن و هونەرمەند زۆر سەرسام بوو بە شێوازی هونەری ئینگلیزی، لە كۆتایی مانگی ئابدا چۆتە شاری ساوسامتون لەوێ ژیاوە لەگەڵ ئۆرسولا لویز خێزانی و كچەكەی (یوجینی) كە زۆر گرنگی و سۆزی بۆی هەبوو. لەو ماوەیەدا هونەرمەند سەردانی زۆربەی پیشانگا هونەرییەكان و مۆزەخانەكانی كردووە و زۆر سەرسام بووە بە نووسەرە ئینگلیزەكان. وەك (جۆرج الیوت، تشارلز دیكینز) و نەخشەسازی بەریتانی زۆر كاری لێكردبوو لە ژیانیدا، رۆژ لە دوای رۆژ پەیوەندی نێوان ڤان كوخ و كۆمپانیای گووبیل ئاڵۆز بوو. هەر بۆیەش لە ساڵی 1875 دا گوسترایەوە بۆ لقێكی كۆمپانیاكە لە شاری پاریس، زۆری نەبرد ڤان كوخ لە ساڵی 1876 كۆمپانیای جێهێشتت و بڕیاری دا بگەڕێتەوە ئینگلترا لەبەر ئەوەی خۆشترین كاتەكانی ژیانی لەوێ بەسەر بردبوو. دوای دەستی كرد بەوانە وتنەوەی لە قوتابخانەی (ولیام ستوكس) لە رامجێت و چاودێری 24 منداڵی كوڕی دەكرد كە تەمەنیان لە نێوان 10 ساڵی تا 14 بوون هەندێ كاتێ خۆی تەرخان كرد بۆ خوێندنەوەی (تەورات) تا هاوینی ساڵی 1876 بەردەوام بوو و ویستی لە مامۆستایەكی هونەی ببێتە پیاوكی ئایینی داوای لە قەشەكان كرد دەسەڵاتی زیاتر پێدەن قەشە (ماریۆ جونز) بوو. ڤان كوخ دەستی كرد بە كۆبوونەوەی ئایینی لەگەڵ خەڵك، لە رۆژانی یەكشەممە لە كلێسەی (ئەبریشیە تێرنەهام) و هونەرمەند كەسێك زۆر هاوسۆز بوو لەگەڵ كرێكارەكانی كانی خەڵوزەكان بۆ ئەوەی كەمێك لەناخۆشییەكانی ژیانیان كەم بكاتەوە، ئەو هەستەی وایكرد زۆر لە جل و بەرگەكانی و خواردنی دابەش بكاتە سەر هەژاران، بەڵام كلێسەكان ئەم كارەیان زۆر پێ ناخۆش و ناڕازی بووە.\nلە پاییزی ساڵی 1880 دوای ساڵێك لە ژیانی هەژاری لە بوریناج چۆتە برۆكسل بۆ خوێندنی هونەری و زۆر پاڵپشتی دەكرا لە لایەن (ثیو) برای بە پێ پارەدان و بەردەوام بوو لە هونەری نیگاركێشی لە (ئەكول دیس ئارت) دوای گەڕانەوەی شاری (ئەتین) و چاویكەوت بە ئامۆزاكەی (كورنیلیا ئەدریانا) و عاشقی بوو زۆری خۆشویست، بەڵام ئەو رەتی كردەوە و ئەمە بوو گرنگترین رووداو لە ژیانی ڤان كوخدا دوای ئەمە بڕیاریدا لە ماڵی مامی چاوی بە ئامۆزاكەی كەوێ، بەڵام دیسان مامی رەتی كردەوە كە كچەكەی ببیێنێ، هەر بۆیە ڤان كوخ دەستی لەسەر چرای ئاگرەكە دانا بۆ ئەوەی بیستوونێ دەستی و گوتی\n(لێم گەڕێن با بیبینم بە قەد ئەو ئاگرەی دەستم لەسەر داناوە) ئامانجی هونەرمەند ئەوە بوو تا بیبینن، بەڵام زوو ئاگرەكەی كوژاندنەوە و ڤان كوخیش بە غەمبار و دڵپڕ لە ئازارەوە رووی لە دوای ئەو رووداوە دەستی كرد بە وێنە كردن بە رەنگی ئاوی و كاریگەر بوو بە كارەكانی هونەرمەند (مۆف) هەر لەو كاتەدا چاوی كەوت بە كلاسینا ماریا ئافرەتێك بوو لە شاری لاهای دەژیا ڤان كوخ چووە لای ئەو بۆ ماوەی دوو ساڵ و نیو لەگەڵی ژیا بەهرەمەندی هونەرمەند لەو ماوەیدا زۆر بە بلیمەتی دەركەوت بەتایبەتی لە تابلۆی (كرێكارەكانی كانەی خەڵووز لە بوریناج) و رێگە خۆشكەر بوو بۆ كاری مەزنتر و دەستی كرد بە تابلۆی زەیت لەساڵی 1882 لەگەڵ پێشكەوتنی بەهرەكەی لە نیگاركێشاندا.\nدەركەوتنی كارە مەزنەكانی لە ساڵی 1885 بوو. هەر بۆیە بەردەوام بوو لە دروستكردنی تابلۆ لەسەر ژیانی جوتیاراندا دوای كاركردنێكی دوور و درێژ توانی تابلۆ مەزنەكەی (خواردنی پەتاتە) تەواو بكات و ئەم تابلۆیە بەوە دەناسرێت كە وێنەیەكی دەگمەنی هونەرمەندە و بەردەوام بوو لەسەر كاری هونەری بە درێژایی ساڵی 1885 بە دروستكردنی تابلۆی خواردنی پەتاتە سەلماندی بۆ هەمووان كە هونەرمەندێكی بلیمەتە. كاریگەری هونەرمەندانی (انتباعی) لەسەر بووە وەكو مونیە و رینوار و بیسارۆ و سیسلی و زۆر ئاسوودە بوو بە نیگاركێشان لە پاریس. تابلۆكانی لە رەنگە تاریكەكانەوە بەرەو رەنگی كاڵ و نوێبوونەوە دەچوون و لەو كاتەی لە پاریس بوو گرنگیشی داوە بە هونەری ژاپۆنی و دەستی كردووە بە كۆكردنەوەی تابلۆ دارینەكانی ژاپۆنی كە تا ئێستاش ماون لەمۆزەخانەی ڤان كوخ لە شاری ئەمستردارم و هونەرمەند تەنها 3 تابلۆی ژاپۆنی كێشاوە لە ژیاندا، بەڵام كاریگەری لەسەر هونەرەكەی هەر ماوە. لە ساڵی 1888 چۆتە شاری (ئەرل) و لەوێ دەستی كردووە بە وێنە كردن لەوانە تابلۆی (دیمەنی سرووشت ورێگایەك) و لە هوتێلی (دێ لاگارا) ژوورێكی بەكرێ گرتووە بە رەنگی زەرد بۆیەی كردووە بۆ ئەوەی ببێتە جێگایەك بۆ نیگاركێشی لە دوایدا كردی بە ستۆدیۆی باشوور\nداواشی لە (گوگالی) هونەرمەند كرد بێتە لای بۆ باشووری ئەرل و بۆ ماوەیەك بە یەكەوە كاریان كرد زۆر باس و گفتوگۆیان لەسەر تەكنیەكانی هونەر دەكرد، دوا چەند هەفتەیەك كەش و هەوا زۆر سارد و بەفراوی بوو بە ناچاری مانەوە لە ستودیۆ كە و ئیشكردنی بەردەوام و ڤان كوخ نامەیەكی بۆ (ثیو) برای نارد پێی ڕاگەیاند كەوا تابلۆی (خێزانی رۆلن) تەواو كردووە كە یەكێك لە تابلۆ هەرە نایابەكانی هونەرمەند دادەنرێت، پەیوەندی نێوان ڤان كوخ و (گۆگالی) هاوڕێی ئاڵۆزبوو لەبەر زۆر باس و گفتوگۆ و بیر و ڕای جیاواز لە نێوانیاندا لەبەر ئەمەش ڤان كوخ تووشی جەڵتەی دەماغ بوو و گوێی چەپی خۆی بڕی و قرتاندی بە گیزانی ریش تاشین، پۆلیس هات گەیەندرایە نەخۆشخانە لە ژێر چاودێری دكتور (فیلیكس رای) بوو و وردە وردە بەرەو چاك بۆوە و گەڕایەوە خانووە زەردەكەی، بەڵام بەردەوام سەردانی پزیشكی دەكرد بۆ چارەسەركردن لە دوای چووە لای هاوڕێی نزیكەكەی (جۆسف رۆلن) لە پاشان لەگەڵ خێزانەكەی بچێتە شاری مارسیلیا و لەوێش دەستی كرد بە نیگاركردنی لەوانە تابلۆی (لابیر سۆز) و (گوڵە بەڕۆژە) تەواو كرد، بەڵام دووبارە تووشی لێدانی جەلتەی دەماغ بۆوە و وا هەستی دەكرد ژەهر خواردن كرا بێ، بۆیە لە نەخۆشخانەی (هوتیل دیو) مایەوە بۆ ماوەی دە رۆژ دوای دیسان گەڕایەوە خانووە زەردەكەی و تووشی جۆرە سەرشێتیێك ببوو و هەندێك لەخەڵكی ئەرل شڵەژا بوون لە كار و كردەوەكانی ڤان كوخ و داوایان لە شارەوانی و پۆلیس كرد هونەرمەند بگوزانەوە نەخۆشخانە و لەوێ مایەوە بۆ ماوەی شەش هەفتە، دواتر دەستی كرد بە نیگاركردن و تابلۆی (باخچە كراوەكانی ئەرل) تەواو كرد و لەو كاتانەدا (ثیو)ی برای هاتە لای بۆ ئەوەی لەگەڵ خۆی بیباتە نەخۆشخانەی (سان بول موسول)ی دەروونی لە سان ریەی كە گەیشتە نەخۆشخانە دكتور (ثیوفیل شری بیرون) هەستا بە پشكنین و سەیركردنی نەخۆشییەكەی بۆی دەركەوت كە ڤان كوخ تووشی پەركەم بووە واتا (سەرع) و ماوەیەك مایەوە لەوێ دوای دكتۆر رێگەی پێدا دەربچێت و دەستی كرد بە نیگاركردن و تابلۆی (شەوە رووناكەكانی ئەستێرە)ی تەواو كرد تەندروستی جێگر بوو و لە 16/3/1890 نەخۆشخانەی جێهێشت و بە شەمەندەفەر گەڕایەوە شاری پاریس لەوێ مایەوە لەگەڵ برا و براژنەكەی جوانا و منداڵە بچووكەكەیان، توانی ژوورێك لە باڵاخانەی (ئارثر گۆستاف) بۆ خۆی تایبەت بكا و كاری هونەری تێدا بكات و زۆر تابلۆی نایابی دروست كرد لەوانە تابلۆی (دكتور گاشی) و تابلۆی (كلێسە لە ئۆفیرس) بەڵام بەداخەوە لە شەوی 27 تەمووزدا ساڵی 1890 بەدەمانچە فیشەكێكی لە سنگی خۆی دا و بە زووترین كات (رافۆی) هاوڕێی گەیاندیە نەخۆشخانە بۆ لای دكتۆر (مازیزی) و دكتور (گاشی) و لە نەخۆشخانە مایەوە لەگەڵ براكەی ثیو كە لای دانیشتبوو و گوتی: ڤان كوخ خۆی مردنی بۆ خۆی هەڵبژارد) لەو ساتەدا ڤان كوخ پێی وت (غەم و ناخۆشی بۆ هەتاهەتایی بەردەوام دەبێ) و لە رۆژی 29ی تەممووزی ساڵی 1890 كۆچی دوایی كرد لە تەمەنی 3 ساڵی دا.\nكلێسەی كاسۆلیكی لە ئوفێرس رەتی كردەوە كە لە گۆڕستانی ئەوان بنێژرێ لەبەر ئەوەی گوتیان خۆی كوشتووە. بۆیە لە شاری (میری) نێژرا دوای شەش مانگ لە مردنی ڤان كوخ (ثیو)ی براشی كۆچی دوایی كرد و لە نزیك یەكتر نێژراون.


Thread by @zhiarofficial on Thread Reader App – Thread Reader App\nپێش فراوانخوازی ئایینی ئیسلام و مەسیحییەت و جوویەتی، کوردەکان چەند بیر و باوەڕێکی ئایینیی تریان ھەبوو کە بە ئاینیی ڕەسەنی کوردەکان دادەنرێن و لە یەزدانێتەوە سەرچاوەیان گرتبوو.\nبە درێژایی مێژوو، زۆرینەی ئایینە یەزدانییەکان تیاچوون و ئەوانەی تاکوو ئێستا ماونەتەوە پێکھاتوون لە یارسانیەت، عەلەویەت، لەگەڵ ئێزیدیەت، کە بەشێکی کوردەکان تاکوو ئێستا باوەڕیان پێیان ھەیە.\nکوردەکان باوەڕیان بە ئایینێکی تریش ھەبوو کە زەردەشتی بوو، کە بە شێوەیەکی سەرەکی بەھۆی کاریگەریی فارسەکانەوە ئەم بیر و باوەڕەیان ھەڵگرتبوو.\nلە تیۆلۆژی یەزادنیەتدا، ھێزێک ھەیە بە ناوی «حەق»[a] کە لە ھەموو ئایینەکانی یەزدانیەت دا بە خودا ناسراوە جگە لە ئێزیدیەت.\nحەق بە دروستکەری گەردوون دەناسرێت، ھەموو گەردوون حەق بەستوویەتی بە یەکەوە، بەڵام جگە لە دروستکەری گەردوون ھیچ ڕۆڵێکی تر ناگێڕێت، بەڵکو دەسەڵاتی بەخشیوە بە ھێزێک کە خۆی دروستی کردووە و توانای دروستکردنی بەویش داوە.\nدروستکەرەکەش، لەکاتی دروستکردنی گەردووندا، پێنج دەسەڵاتی تری وەک خۆی دروست دەکات (کە بە بابا ناسراون، کە ڕەنگە واتای دەروازە بدات) تاکوو ھاوکاری بکەن و ئاگاداری پڕۆسەی دروستکردنی گەردوون بن. ھەموویان پێکەوە حەوت ھێزی پیرۆز پێک دەھێنن کە بە «کیشی فریشتەکان» ناسراوە.\nئەم ھێزانە دەتوانن لە جەستەی مرۆڤدا لەدایک ببنەوە و ھاوشێوەی پەیامبەر ڕەفتار بکەن.\nھەتاکوو سەدەی ١٢ش، تەنیا کەمینەیەکی کوردەکان موسڵمان بوون و کوردەکان بە نەتەوەیەکی موسڵمان نەدەناسرانەوە. لە نووسینەکانی نووسەرانی عەرەبی وەک نیزام ئەل مولک، ئەبو مەنسوور ئەل بەغدادی، و ھەروەھا ئیبن ئەتیر، کوردەکان بە «موشریک» و کافر ناوبراون.\nجگە لەو کەمینەیەی کە خۆیان موسڵمان بوون، زۆرینەی کوردەکان باوەڕیان بە ئایینە یەزدانییەکان بوو، ھەروەھا ڕەتیان دەکردەوە کە ببن بە موسڵمان، تاکوو فراوانخوازیی ئیسلامییەکان دەستی پێکرد و لە دوای چەند شەڕێکی زۆر، ھەروەھا گۆڕانکاری لە ژیانی کۆمەڵایەتی و ئابووری\nبەبۆنەی ئەو فراوانخوازییانەوە، کوردەکان بە زۆر کرانە موسڵمان.\nلە وەشانێکدا، گۆڤاری ھاوار ئایینی ڕەسەنی کوردەکان بە یەزدانیەت ناو دەبات و دەشڵێت کە تەنیا ئایینە کە بە چەندین سەدەی ھەوڵی لەناوبردندا تێپەڕ ببێت بەبێ لەدەستدانی پیرۆزییەکەی.\nKeep Current with Jiyar Elî\nGet emails when @zhiarofficial has new unrolls!\nCheck out other threads from @zhiarofficial!\nRead all threads by @zhiarofficial


ئەم نووسینە زادەی بینینی دوو فیلمی بەهمەنی قوبادییە، کە یەکێکیان خۆی دەرهێنەریەتی و ئەوی دیکەشیان یەکێکە لە کاراکتەرە سەرەکیەکانی فیلمەکە. فیلمی یەکەم ”تەختەڕەش” و فیلمی دووەم ”ساتێک بۆ مەستی ئەسپەکان”ە. ئەم دوو فیلمە لە چەند شتێکدا کۆکن و لە چەند شتێکی کەمی تر ناکۆکن…\nئەمە یەکێک لە دروشمەکانی بزووتنەوەی ئایاری خوێندکارانی فەڕەنسا (1968). ڕاستە مرۆڤ بە ئازادی دێتە بوون، بەڵام کاتێک سیستەمێک بەرگێکی زۆرەملێی پێ دەپۆشێ و سنووری ئازادییەکانی بچووک دەکاتەوە، ئەوا دەبێت ئەو مرۆڤە خەونبینە سڵ لە ڕووتبوونی خۆی نەکاتەوە…\nەنگ دوو وڵات وێران دەکات و گیرفانی بازرگانێکیش ئاوەدان دەکاتەوە. جەنگ دوو خانەوادە لەسەر زەمین دەسڕێتەوە و منداڵی هەتیویش بەرهەم دەهێنێت. جەنگ هەم ئەندامەکانی لەش لە مرۆڤەکان دەسێنێتەوە و هەمیش جێگرەوە و کەلوپەلی دروستکراوی نازیندوو\nپێشتر 1 2 3 4 5 6 7 8 … 39 دواتر


بەپێچەوانەی ئاگربەست بۆ سوریا، تورکیا درێژە بە هێرشەکانی دەدات - كۆمه‌ڵه‌ی مافی مرۆڤی کوردستان\nک م م ک:چوار ڕۆژ لەمەوبەر ئەنجومەنی ئاسایشی نێودەوڵەتی کۆبووەوە و بڕیاری ڕاگەیاندنی ئاگربەستێکی ٣٠ ڕۆژە لە ناوخۆیی سووریای ڕاگەیاند، بەڵام تورکیا ڕایگەیاند، ئەو ئاگربەستە ئۆپراسیۆنی چڵە زەیتون ناگرێتەوە کە بۆسەر عەفرین دەستیپێکردووە.\nوەزارەتی دەرەوەی ئەمریکا داوا لە تورکیا دەکات پڕۆژەبڕیاری ئەنجومەنی ئاسایشی نەتەوە یەکگرتووەکان لەبارەی ئاگربەست لە تەواوی سووریا بخوێنێتەوە.\nهێزەر ناورت وتەبێژی وەزارەتی دەرەوەی ئەمریکا لە کۆنفرانسێکی هەواڵیدا وتی “داوا لە تورکیا دەکەم بگەڕێتەوە بۆ پڕۆژە بڕیارەکە و بیخوێنێتەوە کە هەموو ئەندامانی ئەنجومەن دەنگیان لەسەر داوە”. بۆیە پێویستە تورکیا بە زووترین کات هێرشەکانی بۆ سەر عەفرین رابگرێت.\nپڕۆژەبڕیارەکە داوا لە هەموو لایەنەکان دەکات لە سووریا بەبێ دواکەوتن شەڕ و پێکدادان بۆ ماوەی ٣٠ ڕۆژ بووەستێنن لە پێناو گەیاندنی هاوکاری مرۆیی بە لێقەوماوانی ئەو وڵاتە.\nئەوەش لەکاتێکدایە حکومەتی تورکیا ڕۆژى سێشەممە هێزی تایبەتی لە هێزەکانی پۆلیس ڕەوانەی عەفرین کردووە، بەمەبەستی دەستپێکردنی شەڕێکی نوێ بۆسەر شارەکە کە ماوەی ٥ هەفتەیە بەردەوامە.\n← بریندار بوونی دوو کۆڵبەری کورد لەلایەن هێزە ئەمنیەکانی کۆماری ئیسلامی لە سنووری بانە\nهەولێر / دوو هاووڵاتی کامێرانی لە ئەنجامی تەقینەوەێیکدا بە توندی بریندار دەبن →


ئه‌ردۆغان هاوڕێمانه، به‌ڵام قرم و سوریا به نرخترن!!\n4756 جار خوێندراوه‌ته‌وه\nنوسه‌ر سۆفیا ساتشیفكۆ له گۆڤارى "سفوبودنایا بریسا" وتارێكی له‌باره‌ى هه‌وڵه‌كانى ئه‌نقه‌ره بۆ قۆستنه‌وه‌ى په‌یوه‌ندییه‌كانى له‌گه‌ڵ مۆسكۆ بۆ جێبه‌جێكردنى پلانه‌كانى له سوریا نوسیوه و رایگه‌یاندووه، توركیا به‌هه‌موو رێگایه‌ك ده‌یه‌وێ هه‌لوێستى ئه‌مه‌ریكیه‌كان بقۆزێته‌وه و وه‌ك یاریكه‌رێكى سه‌ربه‌خۆ ده‌ربكه‌وێت.\nله وتاره‌كه‌دا هاتووه، له مۆسكۆ كۆبونه‌وه‌یه‌ك له نێوان سه‌رۆكى روسیا و توركیا ئه‌نجامدرا، له میانی كۆبونه‌وه‌كه‌دا گفتوگۆ ده‌رباره‌ى یه‌كلاییكردنه‌وه‌ى كێشه‌كانى سوریا و كشانه‌وى هێزه‌كانى ئه‌مه‌ریكا و هاوكارى نێوان هه‌ردوو وڵات كرا.\nله‌م باره‌یه‌وه، به‌رێوه‌به‌رى ناوه‌ندى توێژینه‌وه‌ى رۆژهه‌ڵاتى، ڤلادیمیر ئه‌فاتۆكۆف رایگه‌یاند، "توركیا به‌هه‌موو رێگایه‌ك ده‌یه‌وێت هه‌لوێستى ئه‌مه‌ریكیه‌كان بقۆزێته‌وه و وه‌ك یاریكه‌رێكى سه‌ربه‌خۆ ده‌ربكه‌وێت، و له میانیدا هه‌وڵ ده‌دات هاوسه‌نگى له نێوان روسیا و ئه‌مه‌ریكا بپارێزێت، له‌هه‌مان كات له‌سه‌ر ئاستى هه‌رێمایه‌تیش هه‌وڵێكى له‌و جۆره ده‌دات".\nله دیدگاى به‌رژه‌وه‌ندیه‌كانى روسیاوه، بێ گومان كلیله‌كه بریتیه له به‌هێزكردنى پرۆسه‌ى ئاشتى و سه‌قامگیرى هه‌رێمایه‌تى، ئه‌وه‌ش ئاماژه‌یه بۆ سه‌ركه‌وتنى لایه‌نى سه‌ربازى و دیبلۆماسى روسیا، له‌به‌رئه‌وه، به‌لاى روسیاوه گرنگه دانوستانه‌كان به رێگاى ئاشتى یه‌كلایى بكرێنه‌وه، و هه‌ریه‌ك له روسیا و توركیا و ئیران، و به‌شدارى تێدا بكه‌ن، بۆیه، فۆكه‌س له‌سه‌ر گرێدانى لوتكه‌یه‌كه به‌م نزیكانه له نێوان روسیا- توركیا –ئێران.\nهه‌رچى چالاكی وڵاته رۆژئاواییه‌كانه له ده‌ریاى ره‌ش پێش ئه‌وه وه‌ها نه‌بوه، ئایا پێشبینى مامه‌له‌ى توركیا ده‌كرێت ده‌رباره‌ى ئه‌م مه‌سه‌له‌یه له دۆخى توند بونى ره‌وشه‌كه‌دا ؟\nبه‌لاى توركیاوه، په‌ره‌سه‌ندنى ململانێكان له ده‌ریاى ره‌ش بابه‌تێكى باش نیه تا راده‌یه‌كى زۆر، چونكه به تێكچونى دۆخه‌كه، یه‌ك بژارده‌ى له‌به‌رده‌ستدا ده‌بێت له نێوان ئه‌مه‌ریكا و روسیا، ئه‌نقه‌ره‌ش حه‌زى به‌م یه‌كلا بونه‌وه‌یه نییه، له‌به‌رئه‌وه‌ى له به‌رژه‌وه‌ندى تایبه‌تى خۆیه‌وه له‌مه ده‌ڕوانێت و ده‌یه‌وێ هاوكاریه‌كانى له‌و بوارانه‌وه بێت كه جێگاى گرنگى پێدانى هه‌ریه‌ك له واشنتۆن و مۆسكۆ بێت.\nهه‌رچى كێشه‌ى قرمه به‌لاى توركیاوه زۆر گرنگه، و به‌لاى روسیاوه كێشه‌كه داخراوه، كه‌چى لاى توركیا وانیه، چونكه به‌لاى ئه‌نقه‌ره‌وه كێشه‌ى قرم و پاڵپشتى كردنى ته‌ته‌ره‌كانى قرم له روى مێژووییه‌وه زۆر گرنگه، و لێدوانه‌كانى له‌م باره‌یه‌وه زۆر توندن، بۆیه تێپه‌ربون و ده‌رباز بون له‌م كێشه قورس و ئاڵۆزه.


کۆمەڵگای خەمناکە یان کۆمه‌ڵگایەکی زیندوو ؟\nThursday, 09.11.2014, 12:00\nکۆڵۆنیالیزمی کۆن بە ئامرازی نۆی\nناتۆ بەرامبەر بە روسیاو چین\nلەناو گرفتە قوڵەکانی خۆرهەڵاتدا دەستەڵاتی کورد ڕوڵی دارده‌ست ده‌بینێت\nگەلێک بترسێت لە گۆڕانکاریی لە چاڵی دیکتاتۆرەکاندا دەمێنێتەوە\nدژی ڕێکخراوی داعش بە تایبەتی لە عێراق و سوریا، باراک ئۆباما سەرۆکی وڵاته یه‌کگرتووه‌کانی ئه‌مریکا شەوی 05/09/2014 لە "ویلز" لە کۆبوونەوەی "ناتۆ"دا هاوپەیمانییه‌کی سه‌ربازیی ئه‌مه‌ریکیی ئه‌وروپیی دیاری کرد که پێکهاتبوو لە 10 ئەندامی ناتۆ: ئه‌مریکا، ئه‌ڵمانیا، فرەنسا، بەریتانیا، ئه‌وسترالیا، کەنەدا، ئیتالیا، دانمارک، پۆڵۆنیاو تورکیا. دیسان رۆڵێکی تایبەتی دایەوە بە تورکیا لە کوردستان، عێراق وسوریا.\nلە هەمان کاتدا سکرتێری گشتیی ناتۆ "ئەندرز فوگ راسموسن"، ئامادەیی ده‌ربڕی دژ بە روسیا له باره‌ی گرفتی ئۆکرانیاو هه‌روه‌ها دامەزراندنی هێزێکی هەمیشە ئامادە کە بنکه‌کەی لە ئەوروپای خۆرهەڵات بێت.\nبزافی "ناتۆ" لە سەر ئەو دوو ته‌وه‌ره، دەریدەخات کە جەنگی سەپاندنی دەستەڵات به‌سه‌ر ئه‌و هەرێمانه‌دا که دەوڵەمەندن بە سەرچاوەکانی وزە نەک هەر بەردەوامە، بەڵکو کەوتۆته رادەیەکی مەترسیدارەوە بۆ ئاشتیی وهێمنیى گشتیی مرۆڤایەتیی.\nدەوڵەتەکانی ناتۆ لە ژێر فشاری گرفتی دارایی و رامیاریی قوڵدا، بەرەو کۆڵۆنیالیزمی کۆن دەڕۆن بەڵام بە ئامرازی نۆی. جارێکی تر کۆمەڵگای مرۆڤایەتیی گەڕایەوە بەرەو سیستێمی جیهانی دوو جەمسەر. ناتۆ دژی روسیا وچین.\nهەبوونی هێزەکانی ناتۆ لە کوردستان کە رۆژانە لە زیادبوونە، ئەڵمانیا بۆ یەکەم جار پاش جەنگی جیهانی دووەم، هیزی چەکداری خۆی دەنێرێت بۆ کوردستان. لە ناو ئەم گرفتە قوڵانەی خۆرهەڵاتی ناوەڕاستدا دەستەڵاتی کلیپتوکراتی کورد بە ئه‌قڵی کوێخای گوند، به سیسته‌مێکی شکست وموفلیس ڕوڵی دارده‌ست ده‌بینێت. ئەو دەرفەتەی کە ئه‌مریکا بە خۆڕایی پێی دابوون (23)ی ساڵی خایاند، خەریکی بەرژەوەندیی بنەماڵەیی بوون. ئاستی بیرکردنەوەی سیاسییان بە هیچ شێوەیەک لە بینینی لوتی خۆیان دەرباز نەبوو. لە باره‌ی ئامادەیی دارایی و سوپایی بۆ نزیکەی 6 ملیۆن کەس، ده‌بینین کاتێک کە بەغداد موچەی هەرێمی وەستاند و هێزەکانی "داعش" هاتن کلیپتوکراتی کورد که‌وتنه چ جیهانێکه‌وه!\nبۆ ئەوەی سودمەندبین لە هەلومەرجی تازەی ملانێی جیهانیی، کۆمەڵگای کوردستان دەبێت خۆی رزگار بکات لەم ئەقڵەی ئێستای. ئەوا زیاتر لە 60 ساڵه ئەم ئه‌قڵه‌ی دەستەڵاتی کلیپتوکراتی ئێستا، گەلی کوردی خستۆتە چاڵێکی فکریی قوڵه‌وه. بەبێ ده‌رچوون لەم چاڵە ناتوانین هەنگاو بنێین بەرەو ژیانی دیموکراسیی، ئازادیی بیروڕا، رێز لە مافی تاکە کەس، پێشکەوتنی کۆمەڵگا، رێکخراوی مەدەنیی، لە بواری کولتوریی، سیاسیی، ئابوریی، سەربەخۆیی و دادپەروەرییدا.\nلە بەرچاومانە ئەوی بە سەر جیهانی عەرەبییدا هاتووە لە کارەسات، بە درێژایی چاخی رابردو تا ئێستا، هۆیه‌که‌ی ئەگەرێتەوە بۆ کەوتنی گەلانی عەرەب لەناو چاڵی دیکتاتۆرەکان و دەستەڵاتی بنەماڵەی کلیپتۆکراتدا. لەناو ئەم چاڵەدا نوێ کردنەوەی بیروڕا نییە، تاکەکەس هەبوونی نییە، دەستەڵات بەرپرس نییە لە هیچ تاوانێک. لەناو ئەم چاڵە قوڵەدا، زیاتر لە 22 دەوڵەت و زیاتر لە 200 ملیۆن عەرەب، هیچ کێشێکیان لە ئاستی نیودەوڵەتییدا نییە، رۆژانە سوکایەتیان پێ ئەکرێت. دەوڵەتی شکست و پاشکەوتوو دادەمزرێن. رەوشەنبیر، دوکتور، ئەندازیار، زانایان لە بواری نەوەویی و تەکنۆلۆجیی و تەندروستییدا .. هتد هەڵدێن بۆ هەندەران. لە ناو کۆمەڵگادا هەلومەرجێکی کولتوریی ساز دەبێت بۆ لەدایکبوونی رێکخراوی توندڕوی وەک (القاعدە) و (داعش) و ئەبن بە دەسەڵاتدار و خۆیان دەسەپێنن بەسەر کۆمەڵگادا.\nئەو کارەساتەی بە سەر دانیشتوانی شەنگالدا هات، کلیپتوکراتی کورد بەرپرسیارە لێی، کارەساتی شەنگال جەوهەری کلیپتوکراتی کوردی دەرخستەوە بۆ سەد جارە.\nگەلی زیندو ناترسێت لە هەوڵدان بۆ گۆڕانکاریی بنەڕەتیی. ئەو گەلەی بترسێت لە گۆڕانکاریی هەر لە ناو چاڵی دیکتاتۆرەکاندا دەمێنێتەوە.\nئەرشیفی (ئه‌یوب بارزانی)ی نووسەر\nخۆشاردنەوەی دەسەڵاتی کلیپتۆکراتی کورد لە دادگای مێژوو\nبەرەو گۆڕانکاریی بنەڕەتیی\nگواستنەوەی میراتی ده‌سته‌ڵات لە ناو حیزبی کوردیدا پارتی و یه‌کێتی وه‌کو نموونه


https://1baiser.com ده‌ستخۆشییه‌ک له وه‌زاره‌تی ڕۆشنبیری |\nHome بیروڕا ده‌ستخۆشییه‌ک له وه‌زاره‌تی ڕۆشنبیری\nله قۆناغه جیاجیاکاندا هه‌میشه سوکایه‌تیکردن به ژنان به‌تایبه‌تی له لایه‌ن هه‌ندێک له مه‌لاکانه‌وه به‌ناوی ئایینه‌وه ده‌بێته یه‌کێک له دیارده‌کان و دواجار مشتومڕ و گفتوگۆ و ناڕه‌زایه‌تی زۆری لێ ده‌که‌وێته‌وه، له ئێستاشدا چه‌ند هه‌فته‌یه‌که له که‌ناڵی سروشته‌وه مامۆستایه‌کی ئاینی به‌ناوی (مه‌لا مه‌زهه‌ر)ه‌وه دوور له هه‌موو بنه‌مایه‌کی مرۆیی و ئاینییه‌وه. هتد بێرێزی و سوکایه‌تی زۆر به ژنان ده‌کات و به‌شێوه‌یه‌کی نه‌شیاو هێرشی ناڕه‌واو ناڕاست ده‌خاته سه‌ر ژنانی کورد؛ به ئه‌ندازه‌یه‌ک ژنانی کورد ده‌شوبهێنێت به داینه‌سور و بێ هیچ لۆژیک و ئیتیکێکی قسه‌کردن جوێن و ووشه‌ی ناشرین له دژی ژنان به‌کارده‌هێنێت و له هه‌مان کاتدا هانی پیاوانیش ده‌دات بۆ دژ به ژنه‌کانیان بوه‌ستنه‌وه و پشێوی و نائارامی ده‌خاته خێزانه‌کانه‌وه؛ ئه‌مه وێڕای ئه‌وه‌ی له لایه‌ک ڕاسته‌وخۆ هانده‌ره بۆ پیاوانیش که زیاد له ژنێک بهێنن و له‌لایه‌کی دیکه‌ش خۆی وه‌ڵامی پێچه‌وانه‌یی و دووفاقی خۆی ده‌داته‌وه و ده‌ڵێت״ نابێت پیاوی کورد ژنی کورد بهێنێت״ واته هانی پیاوانی کورد ده‌دات و ده‌ڵێت״ ئافره‌تی چیچانی جوان و خواناس و دیندارن….هتد״\nبوونی ئه‌و زمان و شێوازی قسه‌کردنانه ناڕه‌زایی و به‌رپه‌رچدانه‌وه‌ی زۆرێک له ڕێکخراوه‌کانی ژنان و مرۆڤدۆستانی لێکه‌وته‌وه؛ به‌شێوه‌ی جیاجیا به تایبه‌ت له تۆره کۆمه‌ڵایه‌تییه‌کانه‌وه؛ تا ئه‌و ئه‌ندازه‌یه‌ی بووه هۆی داخستنی که‌ناڵه‌که له‌لایه‌ن وه‌زاره‌تی ڕۆشنبیرییه‌وه، بۆیه وه‌ک جێبه‌جێکردنی وه‌زاره‌ت به ئه‌رکی خۆی، به‌ڵام جێی ده‌ستخۆشییه که له 10 /6دا بڕیاره‌که که‌وته بواری جێبه‌جێکردنه‌وه، چونکه بێده‌نگ بوون له‌و جۆره پێشێلکارییانه، ده‌رئه‌نجام ڕێخۆشکه‌ر ده‌بێت که له داهاتوودا هه‌موو که‌س و لایه‌نێک به ناوی ئازادییه‌وه یان به‌ناوی ئاین و هه‌ر هۆکارێکی تره‌وه بێت، به‌رده‌وامیه‌ت بده‌ن به‌و ڕه‌فتارانه‌و دواجار نه‌ک تاکی کوردی؛ به‌ڵکو کۆمه‌ڵ بخه‌نه به‌رده‌م مه‌ترسییه‌وه و مرۆڤه‌کانیش بکه‌ن به دژی یه‌کترییدا و هیچ ڕێزو خۆشه‌ویستییه‌کیش نه‌هێڵن.\nشێوازی ئاخاوتنی ئه‌و جۆره مه‌لایانه له‌ژێر ناوی ئاینی ئیسلامدا، ئه‌گه‌رچی دووره له هه‌موو بنه‌مایه‌کی ئاینی و ئیتیکی ڕاگه‌یاندنه‌وه؛ به‌ڵام له ئاکامدا کاریگه‌ری و ئاسه‌واری زۆر خراپی هه‌یه بۆ سه‌ر هاوڵاتی و کۆمه‌ڵ، له لایه‌ک هه‌ڕه‌شه‌یه بۆ سه‌ر ئه‌من و ئاسایشی مرۆڤه‌کان به‌تایبه‌ت بۆ سه‌ر ژنان، له‌لایه‌کی دیکه‌ش هه‌ڕه‌شه‌و نائارامی و ناسه‌قامگیریی ده‌خاته نێو ماڵی کوردو کۆمه‌ڵگه‌ش به‌گشتی؛ وێڕای ئه‌وه‌ی هیچ کات زمانی زبرو توندوتیژی و توندڕه‌وی و ڕه‌تکردنه‌وه‌ی ئه‌ویتر خزمه‌ت به هیچ که‌س و لایه‌نێک ناکات ؛ جگه له شێواندن و لێکه‌وتنه‌وه‌ی نائارامی و ڕق و تۆڵه‌سه‌ندنه‌وه.هتد\nبۆیه بوونی لێپرسینه‌وه‌و وه‌رگرتنی ئیجرائات له به‌رامبه‌ر هه‌ر که‌س و لایه‌نێک؛ بێ جیاوازی له لایه‌ن لایه‌نی په‌یوه‌ندیداره‌وه؛ جێی ده‌ستخۆشی و پێزانینه، ڕاسته وه‌ک ئه‌رک له‌ئه‌ستۆی لایه‌نی په‌یوه‌ندیداره؛ به‌ڵام به خستنه بواری کرداره‌وه‌یه که وا ده‌کات دواجار ده‌بێته هۆی که‌مکردنه‌وه‌ی توندوتیژییه‌کان، لێک تێگه‌یشتنی که‌س و لایه‌نه‌کان، سه‌قامگیربوونی ئه‌من و ئاسایش، ڕێزگرتن له جیاوازییه‌کان و یه‌کترقبوڵکردنی ئه‌ویتر، هه‌روه‌ها نه‌بوونی جیاکاری و جیاوازی و هتد که دواجار ئه‌مانه له‌خزمه‌تی گشتتدا ده‌بن و کۆمه‌ڵگه‌ش به‌ره‌و گه‌شه‌کردن و پێشکه‌وتن ده‌بات.\nماوه‌ته‌وه هه‌نگاوی ته‌واوکه‌ر بکرێته هه‌نگاوی کرده‌یی له‌پاڵ بڕیاره‌که‌ی وه‌زاره‌تی ڕۆشنبیری؛ ئه‌وه‌ش لێپرسینه‌وه‌و ئیجرائات کردنه له‌گه‌ڵ خاوه‌نی که‌ناڵه‌که که له ڕووی یاساییه‌وه په‌یوه‌ندیداره به وه‌زاره‌تی ئه‌وقافه‌وه و هه‌روه‌ها ئیجرائاته‌کانیش هه‌نگاوی به‌رده‌وامییه‌تی هه‌بێت له به‌رامبه‌ر هه‌موو ئه‌و که‌س و لایه‌نانه‌ی هه‌وڵی ده‌ستدرێژی و شێواندن و ناوزڕاندنی تاک و کۆمه‌ڵ ده‌ده‌ن؛ تا هه‌مووان پێکه‌وه ڕێگر بین له ڕه‌فتارو هه‌ڵسوکه‌وت و ئه‌و زمانی قسه‌کردنانه‌ی که جگه له ناشرینکردنی که‌لتوری کۆمه‌ڵه‌که‌مان؛ دوورکه‌وتنه‌وه‌و ناوزڕاندن و تێکدانی په‌یوه‌ندییه‌کان خزمه‌ت به هیچ که‌س و لایه‌نێکی دیکه ناکات.\nپەكەكە: 2018 شەڕی یەكلاكەرەوە لەگەڵ توركیا دەكەين


بەڵێ جەنابی زیباکەلام\nبەرێزم زیباکەلام.. چاوه‌ڕوانی چیتان دەکرد بیبینن، ئێمە هەمیشە لەکۆتایدا هەرەسمان هێناوە، ئاخۆ پێتانوابوو کلتوری هەرەس چی لێ چاوەروان بکرایە، ئەی نەتبیست وتیان ئێمە ئەگەر پێمان بڵێن، چۆن پردێک دروستدەکرێت نازانین، بەڵام بڵێن چۆن دەڕوخێنرێت دەزانین چۆنی بڕوخێنین، گەلۆ ئێمە لەمێژوی خۆماندا نەمانتوانیبێ 100 کەس بۆ ئاماجی سەربەخۆیی‌و ئازادی یەکبگرین، بەڵام بەسەدان هەزارمان فەوجی جاشایەتیمان زۆر بەدڕی‌و جەربەزەیی دروستکردبێ، ئێمە سوپای سه‌دام بە 3 ساڵ 3 هەزار گوندی خاپور کردین‌و سەدان هەزاری لێ بێسەروشوێن کردین، بە 31 ساڵ نەمان توانیبێ 3 گوند ئاوا بکەینەوە، ئێمە بە 31 ساڵ 3 کارگەی گەورەمان دروستنەکردبێ، 3 بەنداومان دروستنەکردبێ ئێمە سڵق‌و ترۆزی‌و دۆشمان لەئێرانەوە بۆ بێت، ئێمە کەس نەزانێ داهاتمان، نەوتمان سەروەتمان بۆ کوێ دەبرێ ، ئێمە هەرچی کەرتی ژیان هەیە بە قەیران دامانرزاندبێ ، هەرچی سوچێکی کۆمەڵگەیە بە گەندەڵی دامانوەشاندبێ ، ئێمە تەنها بۆ گەندەڵی و پارە خواردن بینا و جادە دروست دەکەین ، ئەوەش بە سەقەتی.\nگەلۆ بەتەمای لە پەنجەرەی ژوری هۆتێلەکەتەوە چی ببینی ، زانکۆیەک دەبینی کە شەهادەی تێدا کراوە بە پەن ، شانۆیەک دەبینی کە هونەری تێدا کراوە بە پەن ، قوتابخانەیەک دەبینی کە خوێندنی تێدا کراوە بە پەن ، مزگەوتێک دەبینین کە ئیمانی تێدا کراوە بە پەن ، فەرمانگەیەک دەبینی کە فەرمانبەری تێدا کراوە بە پەن ، بەنزینخانەیەک دەبینی کە شۆفێری تێدا کراوە بە پەن ، بازارێک دەبینی کە نرخی تێدا کراوە بە پەن ، بارەگای حیزبێک دەبینی کە کۆمەڵگەی تێدا کراوە بە پەن ،\nگەلۆ جەنابی زیبا کەلام گەرەکتانە چی ببینن ، پاش ٣١ ساڵ بەدەیان سەربازگەی تورک لەناو وڵاتماندایە ، لەمسەر ئێران بەر ساروخمان دەدات و لەوسەر تورک بە درۆن هەلا هەلامان دەکات ، ئێمە تەنها خەونمان شک دەبرد ئەوەشیان لێ کردین بە خەونی شاعیرانە ، ئاخر ئێمە چوار سنوری کوردستانمان کرد بە شەش ، هەولێرو سلێمانیان کردە دوو پارچەوە ، هەرێمی باشورمان نیوەی لەدەستداوە ، ئاخر ئێمە لەو قەوم و میلەتانە نین هەر دووکەسیان یەک بگرن دەوڵەتێک دروست بکەن ، ئێمە هەر دووکەسمان یەکبگرن فەوجێک جاش دەکەنەوە.\nبەرێز جەنابی زیبا کەلام...\nئێمە دەستێکمان دەستەکەی ترمان دەشکێنێت ، جاوێکمان چاوەکەی ترمان دەردێنێت، گوێیەکمان گوێیەکەی ترمان دەبرێت ، لاقێکمان لاقەکەی ترمان دەپوێنێت، ئێمە بەخاکەوە نەنوساوین ئەمساڵ بەتەمای ساڵی داهاتو نین، بەرێز زیبا کەلام ، ئەوەی جەنابتان فەرموتان راستە، بەڵام راستی بەگوێی سەرۆک و سەرکردەی ئێمەدا نەچوەو ناچێت، چونکە ئێمەو حەقیقەت زۆر دەمێکە عەداواتین .


ڕێکخراوی دادپەروەری بۆ ئێران، لە ڕێکخراوە نەتەوەیەکگرتووەکان سکاڵای لەسەری ئێران تۆمار کردووە\n14:54 - 20 رەزبەر 2718\nئاژانسی کوردپا: ڕێکخراوی مافی مرۆڤی ئێران، \_"دادپەروەی بۆ ئێران\_"، لە ڕۆژی جیهانیی هەڵوەشاندنەوەی ئێعدام\_" لە ڕێکخراوی نەتەوە یەکگرتووەکان، سکاڵای لەسەر ئێران تۆمار کرد و خوازیاری چارەنووس یان پیشاندانی شوێنی بەخاکسپاردنی چوار هاووڵاتی بوو، کە حکوومەتی ئێران ٨ ساڵ پێش هەواڵی لەسێدارەدانیانی بڵاو کردەوە.\nڕێکخراوی مافی مرۆڤی دادوەری بۆ ئێران، ڕۆژی چوارشەممە ١٨ی ڕەزبەر، هاوکات لەگەڵ ڕۆژی بەربەرەکانێ لەگەڵ هەڵوەشاندنەوەی ئێعدام\_"، بە تۆمارکردنی سکاڵایەک لە لایەن گرووپی کاری \_"ناپدیدشدگان قهری سازمان ملل\_"، خوازیاری چارەنووس یان پیشاندانی شوێنی گۆڕی چوار زیندانیی سیاسیی کورد بوو، کە حکوومەتی ئێران لە ساڵی ١٣٨٩ی هەتاوی هەواڵی لەسێدارەدانیانی بڵاو کردەوە.\nحکوومەتی ئێران ١٩ی بانەمەڕی ١٣٨٩ی هەتاوی بە بنەماڵەی چوار زیندانیی سیاسیی کورد (فەرزاد کەمانگر، شیرین عەلەمهوولی، فەرهاد وەکیڵی و عەلی حەیدەریان) ڕاگەیاند، کە ڕۆڵەکانیان لە زیندانی ئەڤین لەسێدارە دراون، بەڵام بنەماڵەی ئەو زیندانییە سیاسییانە، تەرمی ڕۆڵەکانی خۆیانیان نەدیوە.\nڕێکخراوی دادپەروەری بۆ ئێران لە چوار سکاڵای جیاجیا بە دژی ئێران، داوای لە گرووپ \_"ناپدیدشدگان قهری\_" کردووە، کە ئێران دەبێت سەبارەت بە ڕەوتی نایاساییی دەرکردنی حوکمی ئێعدام و چارەنووس یان پیشاندانی گۆڕی ئەو چوار زیندانییە کوردە وڵامدەر بێت.\nفەرزاد کەمانگەر، چالاکی مافی مرۆڤ، ڕۆژنامەنووس و مامۆستای کورد، سەرلەبەیانی ڕۆژی یەکشەممە ڕێکەوتی ١٩ی بانەمەڕی ١٣٨٩، لەگەڵ عەلی حەیدەریان، فەرهاد وەکیڵی، شیرین عەلەمهوولی و مێهدی ئیسلامیان لە زیندانی ئێڤین لە سێدارە دران.\nدوای تێپەڕبوونی ٨ ساڵ لەو ڕووداوە، هێشتا شوێنی بەخاکسپاردنی و گۆڕی ئەو پێنج چالاکە سیاسییە بە نهێنی لە لای ناوەندە ئەمنییەتییەکانەوە ماوەتەوە.\nبنەماڵەی ئەو پێنج زیندانییە سیاسییە، بە شێوەی \_"سمبۆلیک\_"، گۆڕیان بۆ ئەو پێنج چالاکە سیاسییە داناوە.


باسێك لەسەر هۆزی كەمانگەر (كەوانگەر)  (kamangar) :: – History Of Kurdistan\nHome / بەشی مێژووی كورد / باسێك لەسەر هۆزی كەمانگەر (كەوانگەر)  (kamangar) ::\nزريان احمد 2018-07-22\tبەشی مێژووی كورد, مێژووى سەدەکانى ناوەڕاستى کورد, مێژووی نوێ و هاوچه‌رخی كورد لێدوان نووسین ناچالاککراوە لە باسێك لەسەر هۆزی كەمانگەر (كەوانگەر)  (kamangar) :: 2,228 Views\nبەشێکی گەورەی زەردۆئی سەر بە تیرەی کەمانگەرن ئەم تیرەیە یەکێکە لە تیرە گەورەکانی ( جاف) . ڕۆڵەکانی ئەم تيرەیە جاران لە ناوجەكانی: ئافريان سەرو و خواروو، ماويان، كورەدەرە ، تفين، ساتياری و قەرەویس .کۆڵەسارە ،ماسان، کەوانە. پاڵنگان.کورەدرە ، گرگان و عەنەب و دەرەشیش نيشتەجێ بوون ، بەڵام زێدی ئێستايان دەکەوێتە سنووری هەردوو پارێزگای (كرمانشان و سنە) (ناوچەی بيلور).\nسنووری باكووريان: كرمانشان و كامیاران ، سنووری باشووريان ميان دەربەند كرماشانە، سنووری ڕۆژهەڵاتیان ناوچەی بيلورە و، لة ڕۆژئاواشەوە قەتپاڵی شاخی شاهۆ و روانسەرە .\nهەندێکيان لە هاويناندا باريان دەکردە ناوچەکانی : ماراب، گرکان، کەناری ڕووباری قەرەسو و سەرچەم گڕکان، نەهار، كێوی شاخ شكن، لە زستانيشدا دەچوونە: زەهاو، نەسر ئاباد.\nناوی کەمانگەر (کەوانگەر) :: یەکەم . لە (کەمان) کەوان دروستکردنەوە هاتووە . لە دروستکردنی کەوان (کەمان) دا وەستاکار بوونە و شۆرەتیان بەو پیشەوە دەرکردووە ، دووەم . یان لە شەڕدا تیر و کەمانیان (کەوانیان) بەوردی بەکار هێناوە و نیشانیان بە هەڵەدا نەڕۆشتووە .\nئەم تيرەیە تا سەردەمی ئيمام قولی ميرزا عيمادولدەولە تيرەیەكی كۆچەر بوون. هەروەها بە وێنەی هەردوو تيرەی شەرەفبەیانی و دوورويی، تيرەيەكی تاك و خۆبەخۆن ، و هيج لق و پۆيان لێ نابێتەوە .\nكاتێك قەوارەی يەکگرتوی عێلی جاف دامەزرا، كەمانگەرەکان پیوەندييان بەم (يەكگرتوو)ەوە كرد و بوونە تيرەیەکی گەورە لە جافی جوانڕۆ . لە سةردەمی كۆندا باپیرە گەورەيان ئيبراهيم خانی کەمانگەر لە ناوچەی شارەزوور و هەڵەبجە بەتایبەت لە گوندى دەرەشيش و عەنەب, بەخۆی تیرەکیەوە ، باريان كرد و هاتنە شوێنەکانی ئێستايان، کە بە فەرمانی دەسەڵاتدارانی میرنیشینی ئەردەڵانی داوایان لێ کرا کە شوێنی خۆیان بگوازنەوە بۆ بۆ\nنێوان کرماشان و سنە چونکە بۆشایی ئەمنی لەو ناوچەدا هەبو بۆیە دوایان لە ئیبراهیم خانی کەمانگەر کرد بیتە ئەم شوێن. کەمانگەرەکان لە ڕووی سیاسی و ئابووری کۆمەڵایەتی توندو تۆڵبون لەبەر ئەوە دەسەڵاتی ئەردەڵانیەکان داوایان لێ کردن کۆچیان کرد بۆ سنوری نیوان کرماشان و سنە و کامیاران ، تائێستاش باشماوەی ئةم تيرەیە لە زێدی جارانياندا (هەڵەبجە و دەرەشیش و عەنەب) دەژین بە کەمانگەر ناسراون\nيەکێک لە سەرۆکە ديارەكانی ئەم تيرەیە، ئاغا بەهرام بوو كە بە بەخشندەیی و سوارچاکی و چاونەترسی ناوبانگی دەركردبوو، بۆیە لەلایەن ئيمام قولي ميرزا عيمادولدەولەی حاكمی ئەردەڵانیەکانەوە بۆ پاراستنی سنووری ئەو ميرنشينييە (لە سنووری كرماشان و سنەدا) هەڵبژیردرا، بەو شێوەی سام و دەسەڵاتی لە نێو تيرەکەدا پتر پەرەی سەند.\nپاشان دەسەڵاتی ئەم تيرە کەوتە دەستی محموود بەگی کەمانگەر نيزامولمەليك (ئاغا محمودحاجي ئاغا) كە كەسێکی دلێر و خەسڵەت بەرز بوو. ئەم زاتە توانيی يەکپارچەیی و هێزی تيرەکەی بپاریزێت لە كاتێكدا كە عەشیرەتەکانی دراوسيێ بەهۆی بارودۆخی سياسی و ئابووری و كۆمەڵايەتیی ناهەمواری ئەو سەردەمەوە، تووشی لاوازی و سستی هاتبوون.\nنابراو گوندی (ماراب)ی كردە مەڵبەندی خۆی و عەشیرەتەکەی و گەشەی پێدا و زۆر پێشيخست. بەڵام، سةرئةنجام خؤي و دوو لة كوڕەکانی (احمدخان و محمدخان) لە جەنگی نێوان تيرەی (كەمانگەر ) و عێلی سنجاويدا بە فةرماندةيي عەلی ئەکبەرخان (سردار مقتدر) كوژران. ئەوجا كوڕەزاکەی سلێمان خانی كەمانگەر (سلێمان خانی كوڕی عەلی خان شوجاعولمةليك كوڕی ئاغا محموود حاجی ئاغا) ناوبانك و دەسەڵاتی پەیدا كرد. ئةم زاتە مرۆڤێکی دلێر و بةخشندە و زانا و ڕۆشنبير و لە خواترس و دلڵسؤز بة عەشيرەت و خزمةكانی بوو.\nديسان شایەنی باسە كەوا سڵێمان خانی كەمانگەر پیوەندێکی دؤستانەی لەگەڵ ، داوود بەگی سەرۆکی عێلی جافدا هةبوو و، زؤر ڕێزی لەم زاتە دەگرت و سةردانی ماڵیانی بە بەردەوامی دەكرد. ئەم هۆزە چەندین کەسایەتی سیاسی و ئاینی و کۆمەڵایەتی و زانستی تیا هەڵکەوتوە ، شەهید سەدیقی کەمانگەر ڕابەرێکی بزوتنەوەی ڕزگاری خوازی کورد (کۆمەڵە) لە ڕۆژهەڵاتی کوردستان . شێرزاد کەمانگەر دەمەزرێنەری پارتی ئازادی کوردستان (پەژاک ) . مەولانا ئەحمەد کەمانگەر یەکیکە لە کەسایتیە ناوبانگەکانی کورد کە ڕیبازی نەقشبەندی لە ناوچەی کامیاران و سنە و گوندی کۆڵەسارە و ماسان لەسەر دەستی مولانا خالیدی شارەزووری بڵاوکردەوە . سالار کەمانگەر کە بەڕیوبەری هەر دوو کۆمپانیای گەورەی گۆگڵ و یوتوب . عومەر فتاح حسین کەمانگەر سەرکردەی یەکێتی نیشتمانی کوردستان سەرۆکی حکومەتی ئیدارەی سلێمانی و جێگری سەرۆکی حکومەتی هەرێم لە کابینەکانی پێشوو ئەندامی مەکتبی سیاسی ئیستای یەکێتی . بە سەدها شەهید بۆ نیشتیمانی کوردان .\nسەرچاوە: هۆز و تیرەکانی جاف .ویلایت توایف کرمانشاە .\nنوسینی : جوتیار کەمانگەر\nPrevious میرەكانی میرنشینی بابان محەمەد پاشا (1765-1778)\nیەکەم ڕۆژنامەی کوردی


یه‌كێتی نووچ بەو پیلانگێڕییه دەهێنێت کەدەیەوێت گۆشه‌گیری بکات – لڤین پرێس\nیه‌كێتی نووچ بەو پیلانگێڕییه دەهێنێت کەدەیەوێت گۆشه‌گیری بکات\nلاهور شێخ جەنگی، ڕایگەیاند، یەکێتی لە هەوڵەکانی بۆ هاوسەنگكردنی هێز، بۆ راستکردنەوەی حوکمڕانی بەرەو حوکمڕانییەکی پاک، بەرپرسیار، نیشتمانی و نوێنەری خەڵک، بەردەوامە و به پشتیوانیی خه‌ڵك، نووچ بەو پیلانگێڕییه ناوخۆیی و هه‌رێمییه ده‌دەدات کە مه‌رامیانه له كایه‌ی سیاسی و حوكمڕانی دا، گۆشه‌گیری بکەن، دەشڵێت: هاوپه‌یمانێتیمان له‌گه‌ڵ بزوتنه‌وه‌ی گۆڕان بۆ یه‌كڕیزیی تا یه‌كگرتن به‌رده‌وام ده‌بێت.\nئەمڕۆ لاهور شێخ جەنگی، هاوسەرۆکی یەکێتی نیشتیمانی کوردستان، بەبۆنەی 46ەمین ساڵیادی دامەزراندنی یەکێتیەوە، پەیامێکی بڵاو کردەوە.\nوێڕای پیرۆزبایی له كه‌سوكاری شه‌هید و تێكۆشه‌رانی رێكخستن لە بەشێکی پەیامەکەیدا هاتووە: “یەکێتی لە هەوڵەکانی بۆ هاوسەنگكردنی هێز، بۆ راستکردنەوەی حوکمڕانی بەرەو حوکمڕانییەکی پاک، بەرپرسیار، نیشتمانی و نوێنەری خەڵک، بەردەوامە. یه‌كێتی به پشتیوانیی خه‌ڵك، نووچ بەو پیلانگێڕییه ناوخۆیی و هه‌رێمییه ده‌دەدات کە مه‌رامیانه له كایه‌ی سیاسی و حوكمڕانی دا، گۆشه‌گیری بکەن”.\nلاهور شێخ جەنگی، دەشڵێت: “یەکێتییەکەتان، دنیابینییەک نییە بەسەربچێ، هەوڵێک نییە شکست بهێنێ، هێزێک نییە پەراوێز بخرێ و حزبێک نییە کۆڵ بدا. یەکێتیی نیشتمانیی كوردستان، پێویستییەکی مێژووکردە بە رووی سەختییەکاندا، ئەستەم شکێنە، زیندووە و نوێ دەبێتەوە، حزبێکە لە ناوچەیەک و توێژێک و سەردەمێکدا قەتیس ناکرێ”.\nهەرلەپەیامەکەی هاوسەرۆکی یەکێتیدا هاتووە: “له‌م ساڵیاده‌دا سه‌ری رێزی نه‌وازش بۆ رابه‌ری بزوتنه‌وه‌ی رزگاری خوازی گه‌لی كوردستان و سكرتێری كۆچكردوو و مامی گه‌وره‌مان، مام جه‌لال داده‌نه‌وێنین. به‌ڵێنی پێ ده‌ده‌ین كه هاوپه‌یمانێتیمان له‌گه‌ڵ بزوتنه‌وه‌ی گۆڕان بۆ یه‌كڕیزی و تا یه‌كگرتن به‌رده‌وام ده‌بێت”.\nیه‌كێتیی نیشتمانیی كوردستان، ئاواتی ده‌یان هه‌زار شه‌هید، سه‌نگه‌ری به‌رده‌وامی سه‌دان هه‌زار پێشمه‌رگه و، رێی خه‌باتی نه‌پساوه‌ی چین و توێژه‌كانی كۆمه‌ڵانی خه‌ڵكی كوردستانه بۆ گه‌یشتن به مافی ره‌وای چاره‌ی خۆنووسین، ١ی٦ پیرۆز بێت له كه‌سوكاری شه‌هید و تێكۆشه‌رانی رێكخستن.\nله‌پاڵ پابەند بوونی ته‌واو بە بنەماکانی ئاشتی و ئازادی، دیموکراسی، مافی مرۆڤ و مافی چارەی خۆنووسین، یه‌كێتییه‌كه‌تان قه‌ڵایه بۆ پاراستنی هه‌رێم، پارێزه‌ره بۆ كوردستانیبوونی كه‌ركوك، له‌شكره بۆ روبه‌ڕوبونه‌وه‌ی تیرۆر، بره‌وه بۆ خه‌باتی مافه‌كان و مكوڕه بۆ شه‌ڕ دژی گه‌نده‌ڵی\nیەکێتی لە هەوڵەکانی بۆ هاوسەنگكردنی هێز، بۆ راستکردنەوەی حوکمڕانی بەرەو حوکمڕانییەکی پاک، بەرپرسیار، نیشتمانی و نوێنەری خەڵک، بەردەوامە. یه‌كێتی به پشتیوانیی خه‌ڵك، نووچ بەو پیلانگێڕییه ناوخۆیی و هه‌رێمییه ده‌دەدات کە مه‌رامیانه له كایه‌ی سیاسی و حوكمڕانی دا، گۆشه‌گیری بکەن.\nیەکێتییەکەتان، دنیابینییەک نییە بەسەربچێ، هەوڵێک نییە شکست بهێنێ، هێزێک نییە پەراوێز بخرێ و حزبێک نییە کۆڵ بدا. یەکێتیی نیشتمانیی كوردستان، پێویستییەکی مێژووکردە بە رووی سەختییەکاندا، ئەستەم شکێنە، زیندووە و نوێ دەبێتەوە، حزبێکە لە ناوچەیەک و توێژێک و سەردەمێکدا قەتیس ناکرێ.\nخوێنی شەهیدە سەربەرزەکانمان گەواهیدەری راستگۆیی یەکێتیین لە کوردایەتیدا، گۆشەی زیندانەکان شایەتحاڵی ورەبەرزی و كه‌م ژیان و كه‌ڵ ژیانی سه‌ركرده‌كانمانن. بۆ پاراستنی گه‌لی كوردستان و ده‌سكه‌وته‌كانی و پێگه‌كه‌ی و، تا خه‌باتكارێك هه‌بێت بۆ ئازادی، یه‌كێتیی نیشتمانیی خه‌بات ده‌كات.\nبۆ ئاشتی و پێكه‌وه ژیانی شایسته له ناوخۆی هه‌رێم، یه‌كێتییه‌كه‌تان له هاوپه‌یمانێتی له‌گه‌ڵ پارته‌كان به‌رده‌وام ده‌بێت، ده‌ستی هاوكاری ده‌داته ده‌ست پارچه‌كانی تری كوردستان و، لە گۆڕه‌پانه عێراقی و نێودەوڵەتییەکانیشدا، دۆست و پشتیوان لە دەوری بەها رەواکانی کۆ دەکاتەوه.\nله‌م ساڵیاده‌دا سه‌ری رێزی نه‌وازش بۆ رابه‌ری بزوتنه‌وه‌ی رزگاری خوازی گه‌لی كوردستان و سكرتێری كۆچكردوو و مامی گه‌وره‌مان، مام جه‌لال داده‌نه‌وێنین. به‌ڵێنی پێ ده‌ده‌ین كه هاوپه‌یمانێتیمان له‌گه‌ڵ بزوتنه‌وه‌ی گۆڕان بۆ یه‌كڕیزی و تا یه‌كگرتن به‌رده‌وام ده‌بێت.\nبه‌ڵێنی پێ ده‌ده‌ین كه یه‌كێتییه نیشتمانییه‌كه‌ی، ئه‌وه‌ی به خوێن و ماندوبوونی سه‌دان هه‌زار تێكۆشه‌ر، شۆڕشی نوێی هه‌ڵگیرساند، راپه‌ڕینی سه‌رخست، په‌رله‌مان و حكومه‌تی هه‌رێمی دامه‌زراند، صه‌دامی خست، شه‌ڕی دژ به تیرۆری كرد، به سه‌ر ئاسته‌نگه‌كانی ئه‌م قۆناغه‌شدا زاڵ ده‌بێت.\nدەرچووە یەکەمەکان لە هەولێر گردبوونەوە


میلان یاریزانێکی پێشووی لیڤەرپولی دەوێت – یاریگا سپۆرت\nHome/بازاری گواستنەوە/میلان یاریزانێکی پێشووی لیڤەرپولی دەوێت\nمیلان یاریزانێکی پێشووی لیڤەرپولی دەوێت\nکاروان فاخر 2016/05/29\nبەرپرسانی یانەی ئەیسی میلانی ئیتاڵیا، بۆ زیاتر توکمە کردنی ریزی یانەکەیان، چەند یاریزانێکیان بۆ هاوینی ئەمساڵ کردۆتە ئامانج، یەکێک لەوانەش دانیێل ئاگێر بەرگریکاری دانیمارکی پێشووی یانەی لیڤەرپولی ئینگڵتەرایە.\nسەرەرای ئەوەی ئەیسی میلان وەرزی داهاتوو بەشداری هیچ پاڵەوانتیەکی ئەوروپی ناکەن، بەڵام بەرپرسانی ئەو یانەیە بۆ دووبارە گەرانەوەیان بۆ ئەوروپا، وەرزی داهاتوو دەیانەوێت بە پێکهاتەیەکی باش بەشداری سێریا ئەی بکەن، بۆ ئەم مەبەستەش بیر لە گواستنەوەی ئاگێر بەرگریکاری یانەی برۆندبی دانیمارک دەکەنەوە.\nئاگێری ۳۱ ساڵ، چەند رۆژی داهاتوو گرێبەستەکەی بە کۆتا دێت، بەم هۆیەوە بەرپرسانی رۆسێنەری چانسێکی باشیان هەیە بۆ گواستنەوەی ئەو بەرگریکارە.\nبرۆندبی دانیمارک دانیێل ئاگێر


کێشەکانی بەنووسراونەکردنی گرێبەستەکان - هەرزان بڵاگ\nئەم بابەتە لەسەر کێشەکانی بەنووسراونەکردنی گرێبەستەکانە و لەسەر بڵاگی هەرزان ئەیخوێننەوە.\nبۆچی نابێ زارەکی خانوو، دووکان یان هەر شتێکی تر بەکرێ بگیرێت؟\nداڵانی داگاکان پڕن لەو کەسانەی بەهۆی نەنووسینی گرێبەستەوە تووشی کێشە بوون. زۆربەی ئەو کەسانەی لەسەر هەرزان موڵکەکەیان ئەدۆزنەوە بۆ کرێ، لە دەسپێکدا بەهۆی پێوەندییە دۆستانەکەوە گرێبەستێک لەنێوانیاندا نانووسرێت بەڵام دواتر ئەگەری هەیە ئەم پێوەندییە بەهۆی هەندێ گرفتەوە تووشی کێشە بێت و ئەگەر گرێبەستێکی نووسراویش لەنێوانیاندا نەبێت بێگومان کێشەکە قووڵتر ئەبێتەوە.\nهەندێ جار خاوەن ماڵ پێبەند نییە بە گرێبەستە زارەکییەکەی. بۆ نموونە ئەڵێ کرێی مانگانەکە زۆرتر لەو شتەیە کەوا کرێچی ئەڵێ. یان لە کاتی بەکرێداندا بەڵێنی چاککردنەوەی هەندێ لە بەشەکانی خانووکە ئەدات بەڵام چوونکە گرێبەستێکی نووسراو لەنێوانیاندا نییە، بەڵێنەکەی ناباتە سەر.\nهەندێ جار بۆ نموونە کرێچی بە خاوەن ماڵ ئەڵێ ئەم موڵکەم بۆ دامەزرانی کۆمپانیایەکی بچووک ئەوێ بەڵام بە شێوەیەکی زارەکی ئەیڵێن و لەسەر کاغەز ناینووس. پاش ماوەیەک خاوەن ماڵ لە قسەی خۆ ی پاشگەز ئەبێتەوە و کرێچی هیچی پێ ناکری و یان ئەبێ بە قسەی خاوەن ماڵ بکات یان چۆڵی کات.\nکرێچییەک لە دادگا سکاڵای لەسەر خاوەن ماڵەکەی تۆمار کردووە چوونکە خاوەن ماڵ داوای لێ کردووە زووتر لەو کاتەی کە لەسەری ڕێک کەوتوون خانووەکەی چۆڵ بکات. بەپێی یاسا خاوەن ماڵ لە کاتی داوای چۆڵکردنی خانووەکەی ئەبێ قەناعەت بە دادوەر بێنێت کەوا ئەتوانێ لە پێش کاتی دیاریکراودا خانووەکەی بە کرێچییەکە چۆڵ بکات. بەڵام ئەگەر گرێبەستێکی نووسراو هەبێت کرێچی ئەتوانێ لە مافی وەرگرتنی غەرامە سوودمەند ببێت.\nخاوەن ماڵ موڵکەکەی بەبێ گرێبەست بە کەسێک ئەداتە کرێ. کرێچییەکەش بە کەسێکی دیکەی بەکرێ ئەدات. بەپێی یاسا کرێچی ئەتوانێ بۆ ئەو مەبەستەی کەوا خۆی ئەو موڵکەی بەکرێ گرتووە بە کەسێکی تری بەکرێ بدات مەگەر لەناو گرێبەستدا ئەم مافەی لێ زەوت کرابێ. ئەگەر گرێبەستێک نەبێ خاوەن ماڵ ناتوانێ پەڵپێکی لەسەر ئەم بابەتە هەبێت چوونکە لە گرێبەستە زارەکییەکەدا قسەیەکی بەڵگەدار لەسەر بەکرێدان بە کەسی تر باس نەکراوە.\nکرێچییەک بڕیار ئەدات گەراجەکەی بداتە کرێ. لەنێوان ئەو و خاوەن ماڵیشدا پێشتر گرێبەستیش نووسراوە؛ ئایا کرێچی ئەتوانێت بەبێ ئاماژەدان بە کرێدانی گەراج لە گرێبەستدا، بە کەسێکی تری بەکرێ بدات؟ نەخێر. کەوایە ئەگەر خانوویەک بەکرێ ئەگرن و واتان داناوە لە بەکرێدانی گەراجەکە پارەیەک دەست بخەن، ئەبێ لە سەرەتادا لەگەڵ خاوەن ماڵ قسەی لەسەر بکەن و لە گرێبەستەکەشدا بینووسن.\nزارەکی خانوویەک بەکرێ ئەگرن و دوای ماوەیەک کەسێک دێت و ئەڵێ منیش بەکرێم گرتووە. ئەگەر گرێبەستت نەبێ زەحمەت بتوانی بیسەلمێنی و خاوەن ماڵیش بەئاسانی ئەتوانێ لە دادگا حوکمی پێچۆڵکردنی خانووەکەی بۆ بگرێت.\nوەرگرتنی غەرامە لە لایەن کرێچییەوە بەبێ گرێبەست قەد ناکرێت.\nلە گرێبەستی کرێدا بەتەواوی هەلومەرجەکانی هەڵوەشاندنەوە ئەنووسرێت. ئەگەر گرێبەستێک نەبێت دەستی کرێچی و خاوەن ماڵ بۆ هەڵوەشاندنەوەی گرێبەست داخراوە.\nبۆ کڕین و فرۆشتن یان بەکرێدان و بەکرێگرتنی هەر جۆرە موڵکێک سەردانی سایتی هەرزان بکەن.\nخانوو خاوەن ماڵ شوقە فرۆشتن کرێ کڕین گرێبەست


سەبارەت بە ’’گەڕانەوەی پێشمەرگە بۆ کەرکوک’’ ڕوونکردنەوە دەدرێت\n2021.05.22 - 18:56\nجێگری سوپاسالاری پێشمەرگە ڕایگەیاند، سبەی یەکشەممە ئەفسەرانی وەزارەتی پێشمەرگە لە ژووری ھەماھەنگی ھاوبەش لە بنکەی سەربازی کەی وەن (K1) لە پارێزگای کەرکوک دەستبەکاردەبن، دەشڵێت، بڕیارەکە تایبەت نییە بە گەڕانەوەی پێشمەرگە بۆ کەرکوک و تەنها ژوورە هاوبەشەکانە کە دەست بە کاری خۆیان دەکەن.\nلیوا قارەمان کەمال، جێگری سوپاسالاری پێشمەرگە (شەممە 22ی ئایاری 2021) بە ئاژانسی ئەنادۆڵۆی ڕاگەیاند، "ھەفتەی رابردوو ئەفسەرانی وەزارەتی پێشمەرگە لە ژووری ھەماھەنگی ھاوبەش لە دیالە دەستبەکاربوون، سبەی یەکشەممەش ئەفسەرانی وەزارەتی پێشمەرگە لە ژووری ھەماھەنگیی ھاوبەش لە سەربازگەی کەی وەن لە کەرکوک دەستبەکار دەبن".\nوتیشی، "بڕیاری تایبەت بە ژوورەکانی هەماهەنگیی ھەریەک لە مەخموور و موسڵ ئەم ھەفتە دەکەوێتە بواری جێبەجێکردنەوە، بە گشتی تا کۆتایی ئەم ھەفتەیە بڕیاری تایبەت بە چالاکبوونی ھەموو ژوورەکان دەکەونە واری جێبەجێکردنەوە".\nلەبارەی گەڕانەوەی ھێزی پێشمەرگەش بۆ کەرکوک، جێگری سوپالاری پێشمەرگە ئاماژەی بەوەکردووە، "ھیچ بڕیارێک نییە لەبارەی ناردن و گەڕانەوەی ھێزی پێشمەرگە بۆ کەرکوک، بەڵکو ئەوەی ھەیە، تەنیا ژوورە ئۆپەراسیۆنەکانە کە دەست بە کاری خۆیان دەکەن و ئەویش کاری ئۆپەراسیۆنی سەربازیی و ھەواڵگریی و ھەماھەنگییە لەنێوان ھێزی پێشمەرگە و ھێزە عێراقییەکاندا".\nبنکەی سەربازیی کەی وەن بنکەیەکی سەربازیی سەربە هێزی ئاسمانیی عێراق بوو و دەکەوێتە نزیک فڕۆکەخانەی کەرکوک، دوای کشانەوەی هێزە عێراقییەکان و کەوتنی شاری موسڵ و داگیرکردنی شارەکە لەلایەن رێکخراوی تیرۆریستی داعش لە ساڵی 2014، بنکەکە کەوتە دەست هێزەکانی پێشمەرگە و داوی کشانەوەی پێشمەرگە بەهۆی روواوەکانی ئۆکتۆبەری 2017، هێزە عێراقییەکان دووبارە گەڕانەوە بنکە سەزبازییەکە.\nدواتریش لە بەشێک لە بنکە سەربازییەکەدا هێزەکانی هاوپەیمانیی نێودەوڵەتیی دژبە داعش جێگیرکران.\nیەکگرتوو سەبارەت بە وەرگرتنی پارە لە پارتی ڕوونکردنەوە دەدات\n2021.05.31 - 15:51\nرێنمایی نوێ سەبارەت بە کارتی نیشتیمانی بڵاودەکرێتەوە\n2021.05.21 - 21:03\nعەلى باپیر: بەم کۆتایی تەمەنەوە بەنیازنین دیندارییەکەمان تەنک بکەینەوە\nعەبادى دەستپێشخەرییەکى تایبەت بە حەشدى شەعبى راگەیاند\n2021.06.03 - 22:16\nپەرلەمان بۆ ڕاگرتنى بەرزبوونەوەى بەردەوامى نرخى دۆلار دەجوڵێت\n2021.06.03 - 21:51\nفەرماندەیەکى باڵاى پیشمەرگە: بڕوام بە ژووری هاوبەشی پێشمەرگە و سوپا نییە\n2021.06.03 - 20:40\nپێشمەرگە و هێزى تایبەتى فەڕەنسا لە ئاسمان و زەوییەوە هێرشیان کردە سەر داعش\n2021.06.02 - 11:02\nیەکێتى هاوشێوەى پارتى هێزێکى دەخاتە چوارچێوەى وەزارەتى پێشمەرگەوە\n2021.05.31 - 22:11


کۆبوونەوەی ناڕەزایەتیی مامۆستایانی قوتابخانە لە بەشێک لە شارەکانیی کوردستان – چاونیوز\nکۆبوونەوەی ناڕەزایەتیی مامۆستایانی قوتابخانە لە بەشێک لە شارەکانیی کوردستان\nچاونیوز: یەکیەتیی پیشەیی مامۆستایان لە شارەکانیی کوردستان بۆ جارێکی دیکە کۆبوونەوەی ناڕەزایەتییان پێک هێنا.\nبەپێی هەواڵی چاونیوز(ناوەندی مافی مرۆڤ بۆ ڕۆژهەڵاتی کوردستان)، ئەمڕۆ پێنج‌شە‌ممه ٢٢ی بەفرانباری ١٤٠٠ی هەتاوی، یەکیەتیی پیشەیی مامۆستایان لە بانگەوازێکدا کە پێشتر کردبووی لە بەشێک لە شارەکانیی کوردستان بۆ جارێکی دیکە دژ به كه‌م بوونی مووچه و گرفتگه‌لی بژێوی ژیان و هه‌ڵاواردنی سیستماتیک له‌لایه‌ن كۆماری ئیسلامیی ئێرانه‌وه دژ به كۆمه‌ڵگای ڕۆژهه‌ڵاتی كوردستان له‌بەردەم ئیدارەی پەروەردەوبارهێنان و خوێندنگاکانی ئەم شارانە کۆبوونەوەی ناڕەزایەتییان پێک هێنا.\nلەم کۆبوونەوانەدا کەلە شارەکانی سنە، مەریوان ،بانە، ورمێ، سەقز، بۆکان، قوڕوە، دێولان، بیجاڕ، کرماشان، ئاودانان و … بەڕیوەچوو ماموستایان وێڕای پشتگیری لە زارا محەممەدی ماموستای دەسبەسەر کراوی زمانی کوردی، بە فەرمی داوای خوێندن بە زمانی دایکییان وەکوو سەرەتاییترین ماف کرد.\nهەر لەم بارەوە یەکێک لە مامۆستاکان لە شاری سنە بە “چاونیوزی” راگەیاند: بەرپرسانی ڕێژیم هەتا ئێستا دوای چەندین جار ناڕەزایەتی دەربڕین هیچ وڵامێکیان نەداونەتەوە و ئەمانیش تاکوو بەدەستهێنانی مافەکانیان لە کۆبوونەوە ناڕەزایەتییەکان بەردەوام دەبن.


كه‌سێك كه تاوانباره به كاركردن بۆ 'ده‌وڵه‌تی ئیسلامی' له ئه‌نبار، ده‌برێت بۆ بنكه‌ی پۆلیس له‌م وێنه‌یه‌دا له 20 كانونی دووه‌م 2016. [خاوه‌نی وێنه: به‌ڕێوبه‌رێتی پۆلیسی ئه‌نبار]\nهێزه‌كانی پۆلیس له ئه‌نبار چه‌ند ئه‌ندامێكیان ده‌ستگیركرد له سێ گروپی تیرۆریستیی جیاواز له چه‌ند ئۆپه‌راسیۆنێكی ئه‌منیی ئه‌مدواییانه‌دا كه به‌گوێره‌ی سه‌ره‌داوه‌كانی دانیشتوانان ئه‌نجامدران، لیوا هادی رزه‌یج كه‌سار سێشه‌ممه (22 كانونی دووه‌م) به دیارونای وت.\nناوبراو وتی چه‌كداران "له‌نێو دانیشتوانی ناوچه‌كه‌دا خۆیان حه‌شارداوه و هه‌وڵیانداوه شانه‌ی نوستوو دروستبكه‌ن بۆ تێكدانی ئه‌منییه‌ت".\nوتی: "به‌گوێره‌ی ئه‌و زانیاریانه‌ی له سه‌رچاوه هه‌واڵگرییه‌كانی نێو خه‌ڵكه‌وه ده‌ستمانكه‌وتووه، به‌ووریاییه‌وه چاودێریی ئه‌و گروپانه‌مان كرد تاكو توانیمان ئه‌ندامانیان ده‌ستگیربكه‌ین."\nوتیشی ئه‌و گروپانه پێكهاتوون له 13 چه‌كدار، شه‌شیان ئه‌وانه‌ن كه له‌ناو شاری فه‌لوجه‌دا خۆیان حه‌شاردابوو، سیانی تریان له كه‌رمه و چواریشیان له ره‌مادی.\nئه‌ندامانی پۆلیسی فریاكه‌وتنی ئه‌نبار به‌شدارن له هه‌وڵێكی ئه‌منیدا له 6 ئه‌یلول بۆ گه‌ڕان به‌دوای داواكراواندا. [خاوه‌نی وێنه: یه‌كه‌ی لێكۆڵینه‌وه‌ی تایبه‌تی پۆلیسی ئه‌نبار]\nرزه‌یج وتی ئه‌وان"دانیانناوه به كرده‌وه تیرۆریستییه‌كانیاندا له دژی مه‌ده‌نییه‌كان و هه‌ندێكیان هی ده‌یه‌یه‌ك پێش ئێستان". وتیشی ئه‌و چه‌كدارانه‌ی له كه‌رمه ده‌ستگیركراون به‌رپرسیارن له‌و تاوانانه‌ی كه له نێوان 2007 بۆ 2008 روویانداوه.\nپردی متمانه له نێوان دانیشتواندا\nرزه‌یج وتی هه‌وڵه‌كانی پۆلیسی ئه‌نبار به‌شێكن له پلانێكی ئه‌منی كه له ئۆپه‌راسیۆنێكی هاوبه‌شدا له‌گه‌ڵ یه‌كه سه‌ربازی و ده‌زگا هه‌واڵگرییه‌كانی دیكه جێبه‌جێكراون له‌وكاته‌وه‌ی ئۆپه‌راسیۆنه ئه‌منییه‌كان دژی "ده‌وڵه‌تی ئیسلامی" (داعش) له ئه‌نبار كۆتاییانهات.\nناوبراو وتی: "پلانه‌كه له‌ئێستادا په‌یوه‌سته به هاریكاری و پردی متمانه‌وه له نێوان دانیشتواندا."\nوتیشی: "په‌یوه‌ندییه‌كی پته‌ومان له‌گه‌ڵیاندا بونیادناوه و ئێستاش هه‌ر زانیارییه‌كی پێویستمان پێده‌ده‌ن و راسته‌وخۆ هه‌ر كرده‌یه‌كی گومانلێكراومان پێڕاده‌گه‌یه‌نن."\nوتی داتابه‌یسێكی ئه‌منی دروستكراوه بۆ هه‌موو ئه‌و خێزانه ئاوارانه‌ی كه گه‌ڕاونه‌ته‌وه بۆ ناوچه‌كانی خۆیان.\nرزه‌یج وتی "ئه‌مه به‌شێكی گرنگی پلانه [ئه‌منی]ه‌كه‌یه، ئه‌م زانیاریانه‌ش رێگه‌ی ناسینه‌وه و به‌دواداگه‌ڕانی ده‌ستبه‌جێی تیرۆریسته‌كان ئاسانترده‌كات."\nوتیشی ئه‌منیه‌تی شاره‌كانی ئه‌نبار له‌لایه‌ن یه‌كه‌ی پۆلیسی فریاكه‌وتن و ئاسایشه‌وه له‌گه‌ڵ هێزه‌كانی یه‌كه‌ی لێكۆڵینه‌وه و هه‌واڵگری پارێزراوه.\nناوبراو وتی: "دۆخێكی ئه‌منی جێگیر له ته‌واوی ئه‌و شارانه‌دا له پێشكه‌وتندایه." جه‌ختیشی كرد له‌سه‌ر گرنگیی خاڵه‌كانی پشكنین و به‌رده‌وامیی چاودێریكردنه‌كانی جوڵه‌ی ئه‌و ئۆتۆمبیلانه‌ی تابلۆیان پێوه نیه، له‌گه‌ڵ هه‌وڵێكی هه‌واڵگریی چڕ بۆ رێگریكردن له هێرشه تیرۆریستییه‌كان.\nرزه‌یج وتی داعش هێشتا هه‌وڵده‌دات قسه‌وباس و هه‌واڵی ساخته بڵاوبكاته‌وه بۆ ترساندنی دانیشتوان.\n"ده‌مانه‌وێت دانیشتوان دڵنیابكه‌ینه‌وه كه شاره‌كانمان ئه‌مینن و به‌وجۆره‌ش ده‌مێننه‌وه به سووربوونی ئێوه و متمانه‌تان به هێزه ئه‌منییه‌كانتان."\nخودا پاداشتتان بداته‌وه!\nپۆلیس 3 چه‌كداری داعش ده‌ستگیرده‌كات له بیابانی ئه‌نبار\nهێزه‌كانی عێراق 19 گوندی ئه‌نبار له ته‌قه‌مه‌نی پاكده‌كه‌نه‌وه


ئاژانسی ده نگو باسی کوردستان: پلانی تازەی رێژیمی کوردکوژی کۆماری ئیسلامی ئێران دژ بە خەڵکی کوردستان\nدوای کوشتنی زیاتر لە ٧٠سەر لە ئەسپی کاسبکاران، سێ لاوی کۆڵبەری مهابادی بە ناوەکانی رەزگار مەعروفی ئازەر تەمەن ١٨ساڵ،حوسێن رۆستەم نژاد ١٦ ساڵ و هوشیار رۆستەم نژاد٢٠ ساڵ بە دێل دەگرن نامرۆڤانە وبە شێوەی خنکاندن\nعێعدامیان دەکەن و زۆر بێ بەزەیانە بە دەست و پێ بەستراوی لە چیای سورکێوی بانە فرێیان دەدەنە خوارەوە.\nپاش سێ رۆژ کە بنەماڵەی ئەو کوژراوانە ئاگادار دەکرێنەوە لە گەڵ جەماعەتێکی بەر چاو لە خەڵکی مهاباد بۆ نارەزایەتی دەربرین بەو روداوە تاڵ و ناخۆشە لە بەر دەرکی فەرمانداری کۆدەبنەوە و و داوای تەمی کورەکانیان دەکەنەوە، فەرماندار بەلێنی بە بنەمالەکان دەدا کە تەرمی ئەو سێ کەسە بۆخۆیان دایان هێنەوە و رادەستی بنەمالەکانیان دەکەنەوە و هەروەها پێیان دەڵێن بکوژەکان هەر کەس بن بە سەزای خۆیان دەگەیەنێ و چاوپۆشیان لێ ناکەن. لە رۆژی سەرەخۆشی دا فەرمان دار لە گەڵ شارەداری چەند کەس لە ئیتلاعاتی مهاباد و وێرای مەلا قادری سۆهرابی دەچن بۆماڵی خاوەن کوژراوەکان بە قەلی خۆیان بۆ هاودەردی کردن و بۆخۆی فەرمانداربە گریانەوە داوایان لێ دەکا ئیوە هیچ مەکەن با خەڵک نارەزایەتی دەرنەبرن ئێمە بۆخۆمان لێکۆلینەوە دەکەین هەرچی لە دەستمان بێ دەریخی ناکەین. پاشان بۆ شۆنەوونکە و دوژمنایەتی ساز کردن لە بەینی خەڵکی دا نزیک بە ١٠ کەس لەو لاوە کاسبکارانە دەگرن کە پێنجیان خەڵکی شاری مهابادن ئەو کەسانە کە شاهیدی شێوەی کوشتن و عێعدام کردنی ئەو سێ کۆڵبەرە بێ تاوانانە بوونە و ئەو جەنایەتەیان ئاشکرا کردووە. ئێستا ئەوان بۆخۆیان گیانیان لە مەترسی دایە.دام و دەزگا ئەمنیەکانی کۆماری ئێسلامی پلانیان بۆ کوشتنی ئەو لاوە بێ تاوان و زەحمەت کێشانە دارشتووە و بە بنەماڵەی کۆژراوەکانی راگەیاندو کە ئەو کەسانەیان گرتون کە دەستیان لە کوشتنی رەزگارمەعروفی ئازر ، حوسێن و هوشیار رۆستەم نژاد دا هەیە.\nلە لایەن بنەماڵە ی رەزگار مەعروفی ئازەر و حوسێن و هوشیار رۆستەم نژادە داوا لە هەموو حیزب و سازمانە سیاسی کانی کوردستانی رۆژهەڵات و رێکخراوە بەشەردۆستەکان دەکەین پتر ئەو جەنایەتە لە قاو بدەن و خەڵکی کوردستان بە گشتی و خەڵکی مهاباد بە تایبەتی لەو پلانە شومەی رێژیمی خوێنرێژی کۆماری ئیسلامی ئاگادار بکەنەوە کە تاوان بارانی ئەسڵی بە کرێگیرانی خۆیانن.\nلە لایەن بنەمالە وخزم و کەسی ئەو سێ جوانەمەرگە ئاگارتان دەکەینەوە بە هیچ شێوەیەک ودەلیلێک هیچ یەک لەو ١٠کەسانەی کە لە لایەن رێژیمەوە گیراون بە تاوانبار و قاتڵی کورەکانمان نازانین .و تەنیا پاسدار و بەکرێگیراوانی کۆماری ئیسلامی قاتڵ و بکوژانی رۆڵەکانمانن، دادگایی کردن و لێکۆڵینەوە لەو کەسە بێ تاوانانە تەنیا بۆ سەر پۆشکردنی جەنایەتەکانی خۆیانە و دەیان هەوێ خەڵک لە یەکتر دردۆنک بکەن و دوژمنایەتی لە بەینی خەڵکی کوردا ساز بکەن و تاوانێک کە بۆ خۆیان کردویانە بە سەر چەند کەس لەو لاوانەی دا بهێنن\nله لایه‌ن ئاژانسی ده نگو باسی کوردستان ajansknews kl. ۱۱/۲۹/۱۳۹۱ ۰۵:۵۹:۰۰ قبل‌ازظهر


سەرۆكی لیژنەی دەستپاكی: حكومەت بۆ وەرگرتنەوەی قەرزەكانی پێنج رێنمایی دەردەكات\n06:55 - 19/02/2020\nسەرۆكی لیژنەی دەستپاكی: حكومەت بۆ وەرگرتنەوەی قەرزەكانی پێنج رێنمایی دەردەكات\nشیرین ئەمین سەرۆكی لیژنەی دەستپاكی لە پەرلەمانی كوردستان بەپەیسەرپرێسی ڕاگەیاند، بەپێی یاسا مامەڵە لەگەڵ ئەو كەسانە دەكەن كە قەرزی حكومەتیان لەسەرە و پارەكەیان نەداوەتەوە، دەشڵێت بەپێی یاسا دەبێت حكومەت پێنج رێنمایی بۆ وەرگرتنەوەی ئەو پارانە لەلایەن وەزیرە پەیوەندیدارەكانەوە دەربكرێت، سەرۆكی لیژنەی دەستپاكی دەڵێت قەرزی حكومەت لەلای ژمارەیەك بەڵێندەر و وەبەرهێنەرە و هەر كەسێكیان ئامادەنەبێت پارەكە بگەرێنێتەوە بەپێی یاسا مامەڵەی لەگەڵ دەكرێت.\nشیرین ئەمین دەڵێت ئەوان وەك پەرلەمانی كوردستان چاودێری جێبەجێكردنی یاساكە دەكەن دەشڵێت ڕەنگە لە ڕابردوودا قورس بووبێت ئەو پارەیە لەو وەبەرهێنەر و كۆمپانیاکان وەربگیرێتەوە، بەڵام ئێستا كە ئەم یاسایە دەچێتە بواری جێبەجێكردنەوە كارەكان بۆ حكومەت ئاسانتر دەكات.\nرۆژی ١٦ی کانونی دووەمی ٢٠٢٠ پەرلەمانی كوردستان یاسای چاكسازی پەسەند كرد و تێیدا بریاریدا بەگرتنەبەری ڕێكاری پێویست بۆ وەرگرتنەوەی قەرزەكانی حكومەت لەلای وەبەرهێنەران و كۆمپانیاكان، ٤ی شوبات سەرۆكی هەرێم یاساكەی واژۆكرد و ڕەوانەی حكومەتی كرد بۆ جێبەجێكردنی.


نووسه‌ر و به‌رپرسیارێتی گونده‌كان وه‌ك نموونه – Knwe.org\nسەرەکی » وتار » ئازاد ئیبراهیم  » نووسه‌ر و به‌رپرسیارێتی گونده‌كان وه‌ك نموونه\nنووسه‌ری دیارو به‌ناوبانگ «ئیسماعیل بێشكچی» كاتێك باسی وه‌زیفه‌ی نووسه‌ر و ڕۆشنبیر ده‌كات، زۆر له‌وه گه‌وره‌تر باسی ده‌كات كه بیسه‌رو خوێنه‌وه‌رو وه‌رگر له وه‌زیفه‌ی نووسه‌ر و ڕۆشنبیر و ڕۆژنامه‌نووس تێگه‌یشتوون كه كاری ئه‌وان نووسینه و هیچیتر، ته‌نانه‌ت «بێشكچی» به‌رپرسیارێتی ئه‌خلاقی و نه‌ته‌وه‌یی و نیشتمانیش ده‌خاته ئه‌ستۆی نووسه‌ر و پێیوایه نووسه‌ر چاودێرێكی ورده كه له‌ڕێگه‌ی وشه‌وه ئه‌وه‌ی ده‌یبینێت ده‌یگێڕێته‌وه، بێشكچی پێیوایه «ئه‌ركی نووسه‌ره ئه‌گه‌ر چڵه دارێك له قه‌ده‌كه‌ی كه‌وته خواره‌وه له‌سه‌ری بنووسێت و هه‌م زانیارییه‌كه بڵاوبكاته‌وه هه‌م به‌دوای هۆیه‌كانی كه‌وتنه‌خواره‌وه‌ی چڵی داره‌كه‌شدا بگه‌ڕێت».\nئه‌م وێناكردنه‌ی نووسه‌ر له‌چاوی بێشكچییه‌وه، به مه‌فهومی موخاله‌فه ئه‌وه‌یه كه نابێت هیچ شتێك له‌ده‌ره‌وه‌ی قه‌ڵه‌می نووسه‌ره‌وه بمێنێته‌وه قسه‌ی له‌سه‌ر بكات، به‌ڵام ئه‌گه‌ر ئه‌م بۆچوونه ته‌حویل بكرێته‌سه‌ر نووسه‌ری كوردو پانتایی جوگرافی گونده‌كانیش به‌و پانتاییه به‌به‌هاو به‌نرخه‌ی كه ته‌واوی لایه‌نه‌كانی ژیان له بارێكی په‌راوێزخراودان بۆ نوسین و به‌رهه‌می چاپكراو، ئه‌وا نووسه‌رانی باشووری كوردستان نه‌ك به‌رپرس نین له‌و وه‌زیفه‌یه‌و نه‌ك شتێكی خه‌مخۆرانه‌یان نییه بۆ گونده‌كان، ته‌نانه‌ت له چوارچێوه‌ی زماندا نووسه‌ری ئێمه نووسه‌رێكی لاوازه له تیگه‌شتن له‌هج و مۆرفیم و زاراوه‌ی گوندنشیندا، نووسه‌رانی ئێمه چه‌ند دانه‌یه‌كیان نه‌بێت زۆرینه‌یان ناگه‌ڕێنه‌وه بۆ پانتایی زمان و پانتایی جوگرافی گونده‌كان تاكو له‌وێوه زمانی كوردیان بپژێت و ده‌وڵه‌مه‌ندتر ببن له‌م ڕووه‌وه.\nله‌بیرمانه. كاتێك نووسه‌ری دیارو هاوڕێم (ته‌ها سلێمان) كتێبی (گه‌ڕانه‌وه بۆ ئاوایی) بڵاوكرده‌وه كه به‌رهه‌می ڕۆژنامه‌ی «كوردستانی نوێ»یه‌و پێشتر به‌زنجیر وتار له ڕۆژنامه‌ی (كوردستانی نوێ)دا بڵاوبووبوویه‌وه، ژماره‌یه‌كی زۆر نووسه‌رو ڕۆژنامه‌نوسی كوردستان باسیان له‌وه ده‌كرد كه له‌هه‌ندێك وشه‌و زاراوه‌ی ناو كتێبه‌كه تێناگه‌ن و نه‌یانزانیوه زمانی كوردی ئه‌و وشانه‌یشی تێدایه، ئه‌مه به‌ڵگه‌یه له‌سه‌ر ئه‌وه‌ی كه نووسه‌رانی ئێمه ناچنه‌ناو بابه‌ته‌كانی گوندو ئه‌و شێوه ژیانه ساده‌یه‌وه كه له‌گونده‌كاندا ده‌گوزه‌رێت و به‌ركه‌وته‌ی شێوه ده‌ربڕین و له‌هج و فۆنه‌تیكی گوندیانه نین، به پێچه‌وانه‌یشه‌وه ئه‌و نووسه‌رو ڕۆژنامه‌نوسانه‌ی كه ئاشنای هه‌ردوو ژینگه‌ی هه‌م گوند و هه‌م شاریشن، خاوه‌ن توانایه‌كی باشی وشه‌و زاراوه و ده‌ربڕینن و ده‌توانن به‌جوانترین شێوه یاری به‌وشه‌كان بكه‌ن و مه‌سافه‌ی مه‌له‌كردنیان له گۆمی قوڵی زمانی كوردیدا زیاتر بكه‌ن و به‌ویستی خۆیان باڵ بهاوێژن بۆ دوورترین ماناكانی وشه و جۆره جیاوازه‌كانی مانای كوردی.\nئێستا گونده‌كان نه‌ك ته‌نها پرۆژه‌یه‌كی به‌كه‌نارخراوی حكومه‌ته‌و ئاوڕی لێنه‌داوه‌ته‌وه، به‌ڵكو نوخبه‌ی نووسه‌ران و ڕۆشنبیرانیش به‌لای ئه‌م بابه‌ته‌دا ناچن و وه‌ك ئه‌وه‌ی شه‌رم بێت یاخود وه‌ك ئه‌وه‌ی پێویست نه‌بێت و وجودێك بێت له‌ده‌ره‌وه‌ی شته گرنگه‌كانی وه‌ك سیاسه‌ت و ئابووری و …هتد، نه‌بووه‌به پرسێكی گرنگ له‌لایان و له‌نێوان سه‌دان و هه‌زاران وتاری سیاسی و ئابووری و …. هتددا كه‌مترین پانتاییه‌كیان ته‌رخان نه‌كردووه بۆ قسه‌كردن له‌سه‌ر ته‌واوی كایه جیاوازه‌كانی ژیان له گونده‌كاندا، تاكو ئێستا هه‌موو ئه‌و نووسه‌رو قه‌ڵه‌م به‌ده‌ست! و ڕۆژنامه‌نووسانه‌ی له باره‌ی پرسه جیاوازه‌كانه‌وه له گونده‌كاندا ده‌نووسن، له په‌نجه‌كانی ده‌ست تێپه‌ڕ ناكات و ئه‌و پانتاییه گه‌وره‌یه‌ی ژیان كه ناوی گونده‌كانه جێهێڵراوه.\nئه‌گه‌ر بڕوانینه ڕووپه‌ڕی ڕۆژنامه‌كان و سایت و شاشه‌ی تیڤییه‌كان، كه‌مترین جار به‌ركه‌وته‌ی پانتایی گونده‌كان ده‌كه‌ین وه‌ك پانتاییه‌كی باش بۆ دنه‌ی میدیاو میدیاكاران و ئاشنابوونی بینه‌رو بیسه‌رو خوێنه‌ر به واقیعی پڕ ئازاری گوندنشینان. كاتێك نووسه‌رانی كورد له‌م وه‌زیفه ئه‌خلاقییه، نه‌ته‌وه‌ییه، نیشتمانییه، ئینسانییه، خۆیان به دوور ده‌گرن، ئه‌وا غه‌درێكی گه‌وره له‌و ناونان و وه‌زیفه‌یه ده‌كه‌ن كه پێی ده‌گوترێت نووسه‌ر یان ڕۆژنامه‌نووس یان هه‌ر شتێكیتر له‌و چوارچێوه‌یه‌دا.\nڕۆژانێك وه‌ك نووسه‌ری ئه‌مریكی (سه‌مانسا پاوه‌ر) ده‌ڵێت «له‌نه‌بوونی میدیای كوردیدا، تاوانی ئه‌نفالی گونده‌كان ونكراو شارایه‌وه)، به‌ڵام ئه‌مڕۆ سه‌ره‌ڕای ئه‌و هه‌موو میدیا كوردییه به‌جیاوازی جۆره‌كانییه‌وه، كه‌چی هێشتا گونده‌كان پرسێكی گرنگ و به‌بایه‌خی میدیاو نووسه‌رو ڕۆژنامه‌نوسانی كورد نییه.\nئەمریکا دێتە عیراق


لێپرسراوی مەكتەبی پەیوەندییەكان دوایین پێشهاتە سیاسیەكانی هەرێمی كوردستان و عیراق و ناوچەكە و پتەوكردنی پەیوەندییەكان لەگەڵ سەرۆكی هاوپەیمانیی نیشتمانی تاووتوێ دەكات.\nئەمڕۆ پێنج شەممە ٢٠٢٠/٤/٩ دكتۆر سۆران جمال تاهیر ئەندامی مەكتەبی سیاسی و لێپرسراوی مەكتەبی پەیوەندییەكانی یەكێتیی نیشتمانیی كوردستان لەبارەگای مەكتەبی سیاسی لەشاری سلێمانی بەئامادەبوونی مامۆستا ئیكرام ئەندامی سەرکردایەتی و چەند ئەندامێكی مەكتەب پێشوازییان لە ئارام قادر سەرۆكی هاوپەیمانی نیشتمانی كرد.\nلەدیدارێكدا كە رێنمایی و رێكارە تەندروستییەكان تێدا رەچاو كرابوو، دكتۆر سۆران جمال تاهیر روونی كردەوە كەسەركردایەتی نوێی یەكێتی كاری لەپێشینەی پتەوكردنی پەیوەندییەكانی یەكێتیی دەبێت لەگەڵ هاوپەیمانی نیشتمانی و سەرجەم پارت و لایەنە سیاسیەكانی هەرێمی كوردستان و عیراق، لەسەر بنەمای رێزگرتن لە دید و بۆچونی جیاوازو هاوسەنگی و برەودان بە كاری هاوبەش لەپێناو یەكخستنی نێوماڵی كوردی و دانانی بەرنامەو پلانی هاوبەش بۆ دەستەبەر كردنی مافە رەواكانی گەلی كوردستان.\nلەلایەن خۆیەوە ئارام قادر سەرۆكی هاوپەیمانیی نیشتمانی پیرۆزبایی سەركەوتنی كۆنگرەی چواری لەسەكردایەتی و هاوسەرۆكانی یەكێتیی كرد، ئومیدیشی خواست ئەنجامەكانی بخرێنە خزمەتی پتەوتركردنی پەیوەندییەكانی یەكێتیی و هاوپەیمانی نیشتمانی و یەكخستنەوەی هێز و تواناكان لەپێناو چارەسەركردنی كێشە و ناكۆكیە سیاسیەكان و خزمەتكردنی پڕۆسەی دیموكراسی، ئومێدیشی خواست یەكێتیی و هاوپەیمانی نیشتمانی پەیوەندییەكانیان گەشە پێبدەن لەپێناو خزمەت كردنی گەلی كوردستان و بەدیهێنانی ئامانجەكانی.\nپەیامی یەکێتی لەخەباتی شاخ، وانەیەک بۆ ئەمڕۆ


بەهەشت | ئایا (ملك الموت) ڕاسپێردراوە بە رۆحكێشانی گیانلەبەران(ئاژەڵان)؟\nمیوانی ئەمڕۆ: ١٦٥٠\nمیوانی هەفتە: ١٦٥٠\nكۆی گشتی سەردان لە بەرواری ٢٠١٠/١٥/٥: ١٥٣٩٤٧٨٤\nبەرواری بڵاوکردنەوە: ٢٠١٤/٠٦/١٠\nپرسیاری ژمارە ٧٦٩: ئایا (ملك الموت) ڕاسپێردراوە بە رۆحكێشانی گیانلەبەران(ئاژەڵان)؟\nئایا ڕات چۆنە ئەگەر بڵێم بەڵێ رۆحی ئاژەڵانیش ئەكێشێ یان نەخێر، ئایا ئەمە سوودی چیە؟ ئایا هاوەڵان پرسیاری وایان لە پێغەمبەری خوا كردووە صلى الله عليه وسلم لەكاتێكدا پێغەمبەر لە ئێمە زۆر شارەزاترو بەتواناتر بووە بۆ وەڵامی ئەو پرسیارە، و هاوەڵانیش لە ئێمە سوورتر بوونە لە وەرگرتن وگەڕان بەدوای زانستی بەسووددا، لەگەڵ هەموو ئەمانەشدا پرسیاری وایان نەكردووە، بەڵكو خوای گەورە فەرموویەتی: [ قُلْ يَتَوَفَّاكُمْ مَلَكُ الْمَوْتِ الَّذِي وُكِّلَ بِكُمْ ] (السجدة:11) ئەو فریشتەیە بەرپرسە لە كێشانی رۆحی ئادەمیزاد، بەڵام جگە لە رۆحی مرۆڤ هیچ شتێك لەوبارەیەوە نەسەلمێنراوە، خواش زاناترە.\nبەڵام گرنگترین شتێك لە وەڵامی ئەم جۆرە پرسیارەدا ئەوەیە كە مرۆڤ زۆر لە خۆی نەكات وبەدوای شتانێكدا نەگەڕێت كە سوودی تێدا نەبێت، قال النبي صلى الله عليه وسلم: (هلك المتنطعون) وە ئەگەر ئەم زانیاریە سوودی هەبووایە ئەوا خوای پەروەردگار لە قورئاندا یان لە سوننەتدا ڕوونی دەكردەوە، یان وای لە كەسێك دەكرد بچێت ئەو پرسیارە لە پێغەمبەر بكات صلى الله عليه وسلم، هەربۆیە هاوەڵان دلخۆش دەبوون ئەگەر دەشتەكیەك یهاتایەو پرسیارگەلێكی لە پێغەمبەر بكردایە كە هاوەڵان شەرمیان دەكرد ئەو پرسیارەی لێ بكەن، بەكورتی ئەی برام بۆتۆو ئەوەی دەیبیسێت یان دەیخوێنێتەوە ئەڵێم: قووڵ بوونەوە لەم باسانە هەڵەیە، لەبەر ئەوەی پێغەمبەر صلى الله عليه وسلم فەرمووی: (هلك المتنطعون) نەك یەك جار: [هلك المتنطعون، هلك المتنطعون، هلك المتنطعون] بەڵكو سێ جار، سەبارەت بەم شتە نادیارو پەنهانیانە ئەوەی بەڵگەی لەسەر هاتووەو باس كراوە وەری بگرەو ئەوەشی باس نەكراوە وازی لێ بهێنە. هاووێنەی ئەمەش لە بابەتی سیفاتی خوای گەورە، ئەوە لەپێشترە كەقسەی تێدا نەكەین، بە پێچەوانەی هەندێك فێرخوازەوە كە دەڵێن ئێمە ئەمانەوێت بابەتە عەقەدیەكان شی بكەینەوە، بۆیە پرسیاری شتی وا دەكەن كە هاوەلان پرسیاری وایان نەكردووەو قورئان وسوونەتیش باسی نەكردووە، وە ئەمە ئەو باسەیە كە پێویستە لێی وریا وئاگادار بین، وە لەوانەیە ئەو بەسەرهاتە بزانن كە پرسیاریان لە مالك رضي الله عنه كرد وتیان: ئەی باوكی عبداالله ئایا خوای گەورە چۆن لەسەر عەرش وەستاوە؟ ئایا ئیمامی مالك چی كرد؟ سەری كردە خوارو نەیتوانی سەربەرز بكاتەوە لەبەر سەختی وناڕەحەتی ئەو پرسیارەی لێی كرا، پاشان هەستاو ئارەقی كردو سەری بەرز كردەوەو ووتی: ئەی كابرا! بەرزبوونەوەی خوا شتێكی نەزانراو نیە، بەڵام چۆنیەتیەكەی نەزانراوە، باوەڕبوون پێی واجبە وپرسیاركردن دەربارەی بیدعەیە. لەكاتێكدا ئەو پێشەوایەكە لە پێشەوا بەرزەكانی ئوممەت، بۆیە ئەی برایان ئێمە پێویستە لەسەرمان ئەو شتە غەیبیانەی كە سەلمێنراوە باوەڕمان پێی هەبێت ئەوەشی نەزانراوە لێی بێدەنگ بین و ئەگەر بەرژەوەندی لەزانینیدا هەبوایە ئەوا خوا ڕوونی دەكردەوە بۆمان، خوای گەورە بە پێغەمبەر دەفەرموێت: [وَأَنزَلْنَا إِلَيْكَ الذِّكْرَ لِتُبَيِّنَ لِلنَّاسِ مَا نُزِّلَ إِلَيْهِمْ ] (النحل:44) جا بۆیە پێغەمبەر شتێكی نەهێشتۆتەوە كە پێویستمان پێی هەبێت و نەیزانین ئیلا ڕوونی كردۆتەوە.\nمن لقا‌ءات الباب المفتوح


ژیان | تەندروستی | جۆرێکی نوێ لە ڤایرۆسی کۆرۆنا لە بەریتانیا سەریهەڵداوە\nجۆرێکی نوێ لە ڤایرۆسی کۆرۆنا لە بەریتانیا سەریهەڵداوە\n2020-12-14 | 2552 جار خوێندراوەتەوە\nوەزیری تەندروستی بەریتانیا ئاشکرایکرد، جۆرێکی نوێ لە ڤایرۆسی کۆرۆنا لە وڵاتەکەی سەریهەڵداوە کە پێدەچێت بە خێراییەکی زۆرتر بڵاوببێتەوە.\nمەت هانکۆک وەزیری تەندروستی بەریتانیا لەبەردەم پەرلەمانی وڵاتەکەی رایگەیاند، لە هەفتەی رابردوودا لە لەندەن و کێنت و بەشێکی ئیسێکس و هارتفۆردشایەر و چەند ناوچەیەکی دیکە، جورێکی نوێ لە ڤایرۆسی کۆرۆنا سەریهەڵداوە کە بەشێوەیەکی خێرا و بەربڵاو پەرەیسەندووە.\nئاماژەی بەوەشکرد، تیمەکانی تەندروستی هەزار حاڵەتی توشبوون بەو نەخۆشییەیان تۆمارکردووە کە زۆربەیان لە ناوچەکانی باشوری بەریتانیا بوون، هەروەک نزیکەی ٦٠٠ ناوەندی تەندروستی دیکەش ئەو حاڵەتەیان تۆمارکردووە.\nئەوەشی خستەڕوو، تاوەکو ئێستا هیچ هۆکار و زانیارییەک لەبەردەستدا نییە کە بیسەلمێنێت ئەو جۆرە ڤایرۆسە دەبێتەهۆی نەخۆشییەکی قورستر لە کۆرۆنا یاخۆد ڤاکسینی کۆرۆنا کاریگەری لەسەری نەبێت.\nوەزیری تەندروستی بەریتانیا راشیگەیاند، رێکخراوی تەندروستی جیهانی (WHO)یان لە بوونی وەها ڤایرۆسێک ئاگادارکردووەتەوە و لە ئێستاشدا ناوەندی توێژینەوە پۆرتن داون لێکۆڵینەوەی وردی لەوبارەیەوە دەستپێکردووە.\nمەت هانکۆک لەبەردەم پەرلەمانی بەریتانیا ئاماژەی بەوەشکرد کە، بەباشی ئاگاداری هۆکار و چۆنیەتی ئەو ڤایرۆسە نین چونکە نوێیە، وتیشی سەرەڕای دەستپێکردنی کوتانی ڤاکسینی کۆرۆنا لە بەریتانیا بەڵام رێوشوێنی خێرا و پێویست بۆ کۆنتڕۆڵکردنی ئەو ڤایرۆسە نوێیە دەگرنەبەر.


2022.05.23 - 21:31\nگەورە ڕاوێژکارێک لە ڕێکخراوی تەندروستیی جیهانی ڕایگەیاند، گومان دەکەن بڵاوبوونەوەی بێ پێشینەی ئاوڵەی مەیمون لە وڵاتانی پێشکەوتوو بەهۆی تێکەڵبوونی سێکسی بووە لە دوو ئاهەنگی گەورەی هاوڕەگەزخوازان لە ئەوروپا.\nدەیڤێد هێیمەن، ڕاوێژکاری ڕێکخراوەکە لە ئاژانسی ئاسۆشییەتد پرێسی (23ی ئایاری 2022) وتووە، ئاوڵەی مەیموون سەرەتا لە وڵاتانی ئیسپانیا و بەلجیکا بڵاوبووەتەوە و "گومان دەکەین، ئەنجامدانی سێکسی بە کۆمەڵ لە نێوان هاوڕەگەزخوازاندا لەو دوو وڵاتە هۆکاری بڵابوونەوەی ڤایرۆسەکە بووبێت".\nهێیمەن باسی لە بڵاوبوونەوەی ڤایرۆسەکە لە رێگەی برینەوە کرد و وتی: "دەزانین ئاوڵەی مەیموون کاتێک بڵاودەبێتەوە کە پەیوەندییەکی نزیک لەگەڵ بڕینەکانی کەسی تووشبوو هەیە، پێدەچێت پەیوەندی سێکسی هاوکاری زیادبوونی گواستنەکەی کردبێت".\nئاوڵەی مەیمون نەخۆشییەکی مرۆژەڵیە لە ئاژەڵەوە دەکۆێزرێتەوە بۆ مرۆڤ بەتایبەت لە مەیموندا، یەکەم جار لەساڵی 1950 لە دانیمارک لەمەیمونی تاقیگە دواتر لە ساڵی 1970 یەکەم حاڵەت لە مرۆڤدا تۆمارکرا لە وڵاتی کۆنگۆ کە هەمان وڵاتە نەخۆشی تای خوێن بەربونی تێدا تۆمارکرا و دواتر لەساڵی 2003 بەشێوەی پەتا تۆمارکرا، لەوڵاتە یەکگرتوەکانی ئەمەریکا لەناو ئاژەڵی قرتێنەری جوانی وەکو هامستەر لەمانگی پێنج 2022 جارێکی کە لە ئەمەریکا و بریتانیاو ئوستوالیا بڵاوبۆوە وتائیستا 111 کەس تۆمارکراوە ولە 12 وڵات بڵاوبۆتەوە\nرێگای سەرەکی توشبون مرۆڤ بۆ مرۆڤ بریتییە لە رێگای برینی پێست ئەگەر زۆر بچوکیش بێت وهەوەها لەچاوەوە ودەم وماچکردن و لەڕێگەی سێکسیش، هەندێک جار لە رێگەی هەناسە کاتێک لێک نزیکبونی زۆر لەگەڵ کەسی توشبو لەئاژەڵ بۆ مرۆڤ لەرێگەی گازگرتن یان جرنوق لە ئاژەڵی توشبو\nتا، سەرئێشە، هەستکردن بەهیلاکبون وهەوکردنی گرێلیمفاوییەکان و دواتر دەرکەوتنی زیپکە و تلۆقی بچوک لەسەر دەموچاو کە شێوەکەی وەکو نەخۆشی درکەومێکوتە و دواتر بڵاودەبێتەوە بەهەمو لەش، لە نیشانەکانین.\nتلوقەکان ئاوێکی رونی تێدایە دواتر دەبێتە کێم و ئەتەقێت و دەبێتە برین\nدڵنیاییەک لە تەندروستیی سلێمانییەوە بۆ هاووڵاتیان\n2022.06.04 - 16:58\nتەندروستیی جیهانی هۆشداری دا لە جۆری ’’کوشندەتری’’ کۆرۆنا کە ڤاکسینیش چاری ناکات\n2022.06.04 - 09:43\n2022.05.16 - 23:03\n2022.05.24 - 08:42


بەرپرسێكی پارتی: كۆبونەوەكانی یەكێتی و پارتی بەردەوام دەبن\nبەرپرسێکی پارتی دیموکراتی کوردستان ئاشکرای کرد، بڕیارە پارتی و یەکێتی لەسەر کۆبونەوەکانیان بەردەوام بن و مەرجی پارتییش بۆ بەشداری لە حکومەتی داھاتوی عێراق جێبەجێکردنی دەستورە.\nئاوێنە: سەعید سەلیم پشدەری، بەرپرسی لقی چواری پارتی، بە ماڵپەڕی رەسمی حزبەكەی ڕاگەیاند: "ھەرکاتێک ئێمە یەکگرتو بین، سەرکەوتن مسۆگەر بوە، لەبەر ئەوەش دانوستانەکانی نێوان پارتی و یەکێتی دەستی پێ کردوە و بڕیارە کۆبونەوەکان بەردەوام بن تا بگەینە ئەنجامێک، بەڵام ڕۆژی بەڕێوەچونی کۆبونەوەی داھاتو نازانم کەی دەبێت."\nلەبارەی بەشداریی پارتی لە حکوومەتی عێراقدا بەرپرسەکەی پارتی وتی''ئێمە بەشێکین لە عێراق، لەبەر ئەوەش ناتوانین لە پرۆسەی سیاسی عێراقدا بەشدار نەبین، تا بەشێک بین لە چارەسەرکردنی کێشەکانی ئێستای عێراق، لە ڕابردودا شاندی دانوستانی پارتی سەردانی بەغدای کردوە و بەپێچەوانەوە، چەندین جار شاندی عێراقیش ھاتونەتە خزمەت بارزانی و سەرۆکایەتیی ھەرێمی کوردستان، ئەو پڕۆسەیە بەردەوام دەبێت تا ئەو ڕەوشەی ژینگەی عێراق توشی بووە و ئەو کێشانەی ڕوبەڕوی لایەنە عێراقییەکان بوەتەوە، چارەسەر بکرێن."\nسەعید سەلیم پشدەری وتیشی: ''مەرجی پارتی، ئەو داواکارییانەی دەستورن، کە کورد لە عێراق ھەیەتی، واتە ئەو ماددانەی دەستور دیاری کردون، ئەویش پەیوەستە بە شایستە دارایی و کۆمەڵایەتی و سیاسییەکانی ھەرێمی کوردستانەوە، واتە مەرجی پارتی جێبەجێکردنی داواکارییەکانی ھەرێمی کوردستانە لە حکومەتی داھاتوی عێراقدا و ھەر کەس و لایەنێک ئامادەی جێبەجێکردنیان بێت، پارتی ئامادەیە حکومەت لەگەڵ ئەو لایەنە پێک بێنێت.''


"کریستیان هێرمانسۆن": "ئەم تێرۆرە قیزەونە تەنیا دژی گەلی کورد نییە بەڵکوو پەڵەیەکی زۆر گەورە و شەرمهێنەرە بەناوچاوانی وڵاتی سویدیشەوە"\n18:06 - 17 رەشەمه 2719\n"حەمید تەیمووری" نوێنەری پێوەندییە نێونەتەوییەکانی حیزبی دێموکراتی کوردستانی ئێران لە وڵاتی سوید لەگەڵ گۆڤاری "فلامان" (Flamman) پێکهێناوە. تەیمووری لەو وتووێژەدا دەڵێت: "ڕێژیمی ئیسلامیی ئێران لە ساڵانی ١٩٨٠ دەستی دایە شەپۆلێک لە تێرۆر کە زۆرینەی ئەندامانی حیزبی دێموکراتی کوردستانی ئێرانی گرتەوە. هەروەها سکرتێری گشتیی حیزبی دێموکراتی کوردستانی ئێران دوکتور قاسملوو لە ساڵی ١٩٨٩ لە شاری ڤیەن، پێتەختی ئۆتریش تێرۆر کرد".\nتێرۆر لە ڕێگای نامەی بۆمبڕێژکراو لەوانەیە لەلایەن ئێرانەوە ئەنجام درابێ کە ئێستا کەیسی تێرۆرەکە جارێکی ترهەڵدەدرێتەوە.\nئەمساڵ سیهەمین ساڵیادی تێرۆری "عیفەت قازی"ـیە کە لە ڕێگای نامەی بۆمبڕێژکراوەوە لە شاری ڤێسترۆسی سوید تێرۆر کرا. ئەم کەیسە ئێستا لەلایەن پۆلیسەوە پێداچوونەوەی بۆ دەکەن کە پێیان دەڵێن فاڵ ـ گرووپ،(گرووپی دۆسیە).\n"ماگنوس نۆرێل" (Magnus Norell) پسپۆری بواری تێرۆر دەڵێت ئاشکرایە کە ئەمەش گۆمانێکە.\nڕۆژی پێنج شەممە ڕێکەوتی ٦/٩/ ١٩٩٠، ڕاست پێش کاتژمێر ١ی پاش نیوەڕۆ "عیفەت قازی" تەمەن ٥٤ ساڵ کە مامۆستای زمانی زگماکی دەچێتەوە بۆ ماڵ بۆ ئەوەی سندووقی نامەکان چاو لێبکا کە لە ماڵێک دەژیان لە سەر جادەی سیرن (Syénvägen) لە ناوچەی گریتا لە شاری ڤێسترۆس.\nعیفەت قازی هەم زمانی فارسی و هەمیش کوردی سۆرانی دەزانی. سەر لەبەیانییه‌کەی وانەی بەو قوتابیانە وتووەتەوە کە لە پۆلی دووهەمدا بوون. دراوسییەکانی عیفەت گوێیان لە تەقینەوەیەکی بەهێز و کاریگەر بوو لەو کاتەی کە بە سەرسووڕمانەوە هاتنە دەرەوە بزانن چی ڕووی داوە، دیتیان عیفەت قازی بە سەختی بریندار بووە و کەوتووەتە سەر زەوی لەو جێگایە کە سندووقی پۆستەکە لە تەنیشت ژووری هۆمارەکەوەیە.\nناوبراو تاکو گەینرایە نەخۆشخانە گیانی تێدا مابوو، بەڵام پاش دوو کاتژمێر لە نەخۆشخانە بەهۆی کاریگەریی برینەکانی کە بەر سک و سێنگی کەوتبوو کۆچی دوایی کرد. بەشێک لەو دیوارەی کە سندووق پۆستەکەی پێوە هەڵواسرابوو بە تەواوەتی تێک چوو بوون و ڕووخابوون.\nلەو ڕووداوەدا خێرا هەم پۆلیس و هەمیش بنەماڵەی ناوبراو تێگەیشتن کە چ کەس و لایەنێک ئەم تێرۆرەی ئەنجام داوە. عیفەت قازی لە بنەماڵەیەک بوون کە ڕێبەری خەباتی ڕزگاریخوازانەی گەلی کوردیان لە کوردستانی ڕۆژهەڵات لەئەستۆ بوو. نامەی بۆمبڕێژکراو بۆ مێردەکەی عیفەت واتە ئەمیر قازی کە هێشتا چالاکێکی سیاسی بوو دانرابوو. ڕۆژی دواتر لەلایەن پۆلیسی "ڤێسترۆس"ـەوە لە کۆنفڕانسێکی ڕۆژنامەوانی ڕاگەیەنرا کە پۆلیسی ئاسایش لێکۆڵینەوە لە کەیسەکە دەکەنەوە چونکە باسەکە هەمووی لەسەر تێرۆرێکی سیاسی دەدوێ. لە هەمان ڕۆژدا باڵوێزی ئێران لە ستۆکهۆڵم ئەو ئیدیعایانەی ڕەت کردەوە کە ئەو تێرۆرە لەلایەن ئێرانەوە ئەنجام درابێ لێکۆڵینەوی پۆلیس کە کەیسەکەیان گرتە ئەستۆ زۆر درێژەی خایاند.\nکەسێک کە لەو ناوچەیە دەژی بە ڕاپۆرتێری گۆڤاری فلامانی (Flamman)ی وت: "پاش ئەو کردەوەیە هەم پۆلیس و هەمیش ئاسایش چەند هەفتەیەک هەر لێرەدا هەڵات هەڵاتیان بوو".\nڕۆژی شەممە ٢٢/٩/ ١٩٩٠ جەنازەی "عیفەت قازی" لە ڕۆژێکی بارانیدا بە خاک سپێردرا. لە ناشتنی جنازەی "عیفەت قازی"دا زیاتر لە هەزار کورد لە وڵاتانی جۆراوجۆر بەشدار بوون. ڕێوڕەسمی ناشتنی عیفەت کە هیوای بنەماڵەکەی بوو مانیفیستێکی زۆر سیاسیانە بوو تاکو ئەوەی مەزهەبی بێ.\n"کریستیان هێرمانسۆن" کە پێشتر ڕێبەری حیزبی چەپی سوید بوو لە وتارەکەی خۆیدا لە کاتی ڕێوڕەسمی ناشتنی عیفەت قازی وتی: "ئەم تێرۆرە قیزەونە تەنیا دژی گەلی کورد نییە بەڵکوو پەڵەیەکی زۆر گەورە و شەرمهێنەرە بەناوچاوانی وڵاتی سویدیشەوە".\nحیزبی دێموکراتی کوردستانی ئێران، لە ش کردنەوەی خۆیدا خۆی بە حیزبێکی سوسیال دێموکرات دەزانێ. پاش شەڕی دووهەمی جیهانی حیزب کۆماری کوردستانی ڕاگەیاند. سەرکۆماری ئەم کۆمارە قازی محەممەد بوو کە دەکاتە باوکی عیفەتی قازی کە لە ڤێسترۆس تێرۆر کرا.\nئەم کۆمارە لە سەرەتادا لەلایەن یەکیەتی سۆڤیەتی ئەو کات پشتیوانی لێکرا، بەڵام ماوەکەی کورت بوو. سەرئەنجام سە کۆمار لەلایەن شاوە ئێعدام کرا. مێردی "عیفەت قازی" واتە 'ئەمیر قازی" پێشتر ئەندامی دەفتەری سیاسیی حیزبی دێموکراتی کوردستانی ئێران بوو. لەو کاتەی کە تێرۆرەکە ئەنجام درا لە شاری ڤێسترۆس ئەمیر قازی ئەندامی حیزبی دێموکراتی کوردستانی ئێرانی نەبوو، حیزبێکی سیاسی نوێی دامەزراندبوو بە ناوی "پارتی سەربەخۆیی کوردستان". "ئامینە کاکەباوا" کە پیشتر چەپ بووە و خەڵکی کوردستانی ئێرانە و ئەندامی پارتی سوسیالیست واتە کۆمەڵەیە لەم چاوپێکەوتنەدا وتوویە کە بزووتنەوەی کوردستان لە یەک ترازاوە.\nپۆلیس لە ناوچەی نێوەڕاست لە هاویندا گرووپێکیان پێک هێناوە بە ناوی (فاڵ گرووپ) کە دەیانهەوێ لێکۆڵینەوە لەسەر ئەو تێرۆرانە بکەن کە بە نهێنی ماونەتەوە. یەکێکیش لەو کەیسانە تێرۆری نامەی بۆمبڕێژکراوە لە ڤێسترۆس. (واتە عیفەتی قازی). بەپێی تیئۆرییەکان شانسێکی زۆر هەیە کە ئەو تێرۆرە ڕوون ببێتەوە و دەستنیشان بکرێ.\nئەدی کردەوەی بەرپرسانی دەوڵەتی سوید لەو بوارەدا چۆن دەبێ ئەگەر هاتوو بە بەڵگە پیشان درا کەدەستی ئێران لە تێرۆرعیفەتی قازی لە ڤێسترۆس دا هەبووە؟\n"ماگنوس نورێل" دەیهەوێ لەسەر ئەو پرسیارە ڕابوەستێ و دەڵێ ئەمە جارێ "فەرزییەیە" و لەهەمانکاتدا دوو ڕێگا هەیە بۆ هەڵبژاردن. ڕێگایەکیان ئەوەیە کە دەوڵەتی سوید پرۆسەی سیاسەتێکی نێونەتەوەیی ڕەچاو دەکا و لەو حاڵەتدا دەبێ سوید داوای خەسار لە دەوڵەتی ئێران بکا.\n"ماگنوس نورێل" دەڵێت: "من پێموایە سەخت دەبێ کە دەوڵەتی سوید بە تەواوەتی کردەوە پیشان بدا". چونکە ٣٠ ساڵ بەسەر ئەو کردەوە تێروریستەدا گوزەراوە و لەو باوەڕەشدا نین کە ئەو تێروریستانە ئێستا لە ژیاندا مابن.\nبەڵام ئەگەر کەسانێکیش مابن کە شەریکی کردەوەی ئەم تێرورانە بووبن ئەوە پۆلیس دەتوانێ لەسەر دەستی خۆی لە ڕێگای ئینترپۆلەوە واتە پۆلیسی نێونەتەوەیی ئەو کەسانە کە گومانیان لەسەرە لە دادگایەکی سویدی محاکمەیان بکەن و سزایان بدەن.\nپۆلیس خۆیان دەتوانن بە ئینترپۆلەوە پێوەندی بکەن کە ئۆرگانێکی پۆلیسی نێونەتەوەییە. ئەمەش ئیجازەی دەوڵەتی پێویست نییه و کاری پۆلیسە، بە قسەی ماگنوس نورێل.\nبەڵام بۆ ئەوەیکە ئەو کەسانە گومانیان لەسەرە لە کردەوەی تێرۆردا، پرسیارەکە لە کۆتاییدا دەگەڕێتەوە بۆ دەوڵەتی سوید کە داوا لە ئێران بکا ئەو کەسانە بگەڕێنێتەوە بۆ سوید بۆ دادگایی‌کردن. هەروەها دەوڵەتی سوید دەبێ هەڵسەنگاندن بۆ ئەم کردەوە تێروریستیە بکا لەگەڵ ئێران کە زیاتر لە ٣٠ ساڵی بەسەرئەو تێروردەدا چووە.\n"ماگنوس نورێل" دەڵێت: "لەو باوەڕەدام کە ئەم کارانە سەر ناگرێ. نە ئەوەیکە ئەو کارە ناکرێ، بەڵکو نایانهەوێ".\nبۆ ئەوەی ئەم پرۆسە نادیارە بیانهەوێ چارەی بۆ بدۆزنەوە یەکەم شت داوا دەکەن کە پۆلیس بەڵگە پیشان بدا لەسەر ئەو کەسانەی کە تێرۆریان کردووە و لێکۆڵینەوە ئەنجام بدەن لەسەریان.\n"ئۆڤە دالبێری" (Ove Dahlberg) کە بەرپرسی لێکۆڵینەوەیە بۆ ئەو گرووپە کە پێی دەڵێن (فاڵ گرووپ) لە نێو پۆلیسدا، ئەم کەیسەی لەبەردەستدایە لەگەڵ ٢٥ کەیسی دیکەدا کە کوشتنیان ئەنجام داوە و بە نهێنی و بێ‌چارەسەر ماونەتەوە.\nبە تەواوەتی ئەمە گونجاوە کە کەیسی "تێروری نامەی بۆمب‌ڕێژکراو" لە ساڵی ١٩٩٠دا لە شاری ڤێسترۆس لە نێو ئەو کەیسانە دایە کە ئێمە کۆمان کردووەتەوە. ئێمە ئەم کەیسە لەگەڵ کەیسەکانی دیکه لەبەردەستمان دایە و بەم جۆرە هەڵسەنگاندنی بۆ دەکەین کە ئاکامێک و پێشەوەچوونێکی باشی هەبێ. بەپێی هەڵسەنگاندن و ئەو بەڵگە بەنرخانەی کە لەبەردەستدایە دەستنیشانی ئەو کەیسانەی کە ئێستا لەبەر دەستماندایە خۆشبینین. چۆن تەنیا "تێروری نامەی بۆمب‌ڕێژکراو" لەبەردەستدایە، نامهەوێ ئێستا پێداچوونەوە و باسی ئەو کەیسە بکەم لەم کاتەدا،.\n"حەمید تەیمووری" نوێنەری پێوەندییە نەتەوەییەکانی حیزبی دێموکراتی کوردستانی ئێرانە لە وڵاتی سوید، پێشتر لە نێو حیزبی چەپدا لە سوید چالاک بووە. ناوبراو لە شۆرای شاری کاترینەهۆلم لە ساڵانی ١٩٩٨ تاکو ساڵی ٢٠٠٢ لە شۆرای شاری کاترینەهۆڵمە ئەندام بووە لەسەر لیستی حیزبی چەپی سوید. بەڵام ناوبراو ئێستا لە شاری ستۆکهۆڵم دەژی. "حەمید تەیمووری" دەڵێت بە بێ شک و گومان ڕێژیمی ئێران دەستی لە تێرۆری "عیفەتی قازی"دا هەیە. ناوبراو دەڵێت کە ڕێژیمی ئیسلامیی ئێران لە ساڵانی ١٩٨٠ دەستی دایە شەپۆلێک لە تێرۆر کە زۆرینەی ئەندامانی حیزبی دێموکراتی کوردستانی ئێرانی گرتەوە و تێرۆر کرد. سکرتێری حیزبی دێموکراتی کوردستانی ئێران دوکتور قاسملوو لە ساڵی ١٩٨٩ لە شاری ڤیەن پێتەختی ئۆتریش تێرۆر کرد.\nحەمید تەیمووری دەڵێت: "تێرۆر لە ساڵی ١٩٩٠ گەیشتە وڵاتی سوید. لە هەمان ساڵدا کە ''عیفەت قازی" لە شاری ڤێسترۆس تێرۆر کرا، "کەریم محەممەدزادە'' لە شاری نینەسهامن تێرۆر کرا. "کەریم محەممەدزادە" پێشمەرگەیەکی چالاکی حیزبی دێموکراتی کوردستانی ئێران بوو. دوای چەند ساڵ واتە ساڵی ١٩٩٤ ئەندامێکی چالاکی دیکەی حیزب بە ناوی "کامران هیدایەتی" کە نامەیەکی بۆمب‌ڕێژکراویان خستبووە ناو ماڵەکەی لە ئاپارتمانێک لە دەوروبەری شاری ستۆکهۆڵم لە ناوچەی باگارمووسن پێیدا تەقیەوە و بە سەختی بریندار بوو هەر دوو چاوی لە دەست دا. ناوبراو لە ساڵی ١٩٩٦ بە هۆی کاریگەری برینەکانییەوە دوای دوو ساڵ کۆچی دوایی کرد.\nحەمید تەیموری لەو وتووێژەدا دەڵێت: "ئەندامانی حیزب لەلایەن سیخوڕەکانی ئێرانەوە تێرۆر کران، تاکو ئێستاش لەسەر قسەی خۆی سوورە. ئەم سێ تێرۆرە کە ئێران ئەنجامی داوە تاکو ئێستاش بە نهێنی ماوەتەوە و ڕوون نەبووەتەوە. هەروەها ڕێژیمی ئیسلامیی ئێران لە ساڵی ١٩٩٢ تێرۆرێکی تری دژی ئەندامانی حیزبی دێموکراتی کوردستانی ئێران لە بێرلین ئەنجام دا کە بە تێرۆری ڕێستۆرانی میکۆنوس ناسراوە. سێ بەرپرسی گەورەی حیزبی دێموکراتی کوردستانی ئێران"و وەرگێڕێک لە ڕێستۆرانی میکۆنوس شەهید بوون واتە دوکتور "سادق شەرەفکەندی" سکرتێری حیزب و هاوڕێیانی. تێرۆریستەکان لەلایەن دادگای بەرزی ئاڵمان سزا دران و ڕێژیمی ئیسلامیی ئێرانیان مەحکووم کرد کە دەستی لەو تێرۆرانەدا هەبووە. تەیمووری داوا دەکا تەنانەت تێرۆری عیفەت قازیش ڕوون بکرێتەوە. ناوبراو دەڵێ بۆچی لەسەر کەیسی عیفەت لێکۆڵینەویان نەکرد؟ ناوبراو دەڵێ: "سوید ڕایگرتووە و هەموو شتێکی بە نهێنی هێشتووەتەوە".\nلە فیلمێکی دکیۆمێنتی بە ناوی "تێرۆر کۆماندۆت" کە لە کاناڵی ٢ی تلویزیۆنی سوید نیشان درا کە دیپلۆماتێکی باڵوێزی ئێرانی لە ستۆکهۆڵم لە دەوروبەری ماڵی عیفەت قازی لە شاری ڤێسترۆس مانگێک پێش تێرۆرەکە گەڕاوە و بینراوە. ئەم زانیاریانە لە پۆلیسی جینایی ئاڵمان دەست کەوتووە کە ئەوان بۆ پۆلیسی ئاسایشی سوید (Säpo) ناردبوویان و ئاسایشی سویدیش ئەم زانیاریانەی درکاندووە. پۆلیسی ئاسایشی سوید کە ئێستا ساڵی ٢٠٢٠ـە هەتا ئێستاش لەبەر هۆکاری بازرگانی و هەتا دوایی هیچ دکیۆمێنتارێکی لەسەر ئێرانی بۆ گۆڤاری فلامان نەهێناوە.\n"سوفیا هێلکڤیست"(Sofia Hellqvist) بەرپرسی چاپەمەنیی ئاسایشی (Säpo) سوید باسی ئەوەی کرد کە زانیارییان هەیە ١٥ وڵاتی بیانی لە سوید بە شێوازی جۆراوجۆر خەریکی کۆکردنەوەی زانیارین بە شێوەی سیخوڕی لەم وڵاتەدا. بە وتەی سوفیا ئێمە دەبینین کە هێزی دەرەکی بە جۆری چالاکیی سیخوڕی پەرە دەستێنێ بەرەو سیخوڕیی تەکنیکیش، بەدەستهێنانی کەرەستەی نیزامی، لە ڕێگای چالاکی لە ناوچەکانمان کە تەنانەت تێرۆریش دەگرێتەوە.\nهەر لەم دواییانەدا لە دیسامبری ساڵی ٢٠١٩ دادگای ستۆکهۆڵم کابرایەکی تەمەن ٤٦ ساڵی سزا دا لەبەر ئەوەی لە کەمپەکاندا سیخوڕی لەسەر پەنابەران کردووە بۆ ئێران. ئەم جارە نە هەر لەسەر کوردەکان سیخوڕی کراوە بەڵکو لەسەر خەڵکی الاهوازیە بووە. (عەرەبەکانی ئەهواز)\n"ماگنۆس نۆرێل" کە بە پسپۆڕی تێرۆر ناسی ناسروە، بەڵام زۆر وردبینە لەسەر ناونیشانەکانی خۆی دەدوێ:\n"ماگنوس نورێل" بە بێ شک و دوو دڵێ (بە ئەگەرێکی) زۆرە دەڵێ کە ڕێژیمی ئێران دەستی لە کوشتنی" عیفەت قازی"دا هەیە. ناوبراو دەڵێت ئێران لە بواری تێرۆرکردنەوە چالاک بووە و تێرۆریشی ئەنجام داوە و هەموو کەسیش دەزانێ. ئەمە شتێکی ڕوون و ئاشکرایە کە ئێران لەو بوارەدا دەستی هەیە و لە هەمانکاتدا دەستی بەرداوەتە سیخوڕی لەسەر پەنابەران و کاری لەوە مەترسیدارتریش ئەنجام دەدا.


له لایه‌ن گرووپێكی مافیاوه، ده‌ستدرێژی كرایه سه‌ر كچێك و تووشی چه‌ندان باودۆخی خراپی ته‌ندروستی و ده‌روونییان كرد، وای كرد ئه‌و كچه ببێته قوربانی تاوانێكی گه‌وره.\nكچێكی 18 ساڵ به ناوی كیت كیتیسیا له شاری میلاندزی ئینگلته‌را ده‌ژیا، ڕۆژێك له لایه‌ن پیاوێكه‌وه ڕفێندرایه ناو شوقه‌یه‌ك و كراسه‌كه‌ی له‌به‌ر دانرا و ده‌ستدرێژی كرایه سه‌ر.\nماڵپه‌ڕی ڕۆتانا له زمانی ئه‌و كچه‌وه بڵاوی كردووه‌ته‌وه، كه ئه‌و پیاوه یه‌كه‌م كه‌س بووه كه ده‌ستدرێژی كردووه‌ته سه‌ری و هه‌ر ئه‌ویش وای كردووه ده‌ستدرێژی لا ببێته شتێكی ئاسایی.\nله‌و كاته‌وه كیت براوه‌ته ناو گرووپێكی مافیا و له لایه‌ن پیاوه‌كانه‌وه ده‌ستدرێژی كراوه‌ته سه‌ر، كه ئه‌گه‌ر ته‌واوی ژماره‌ی پیاوه‌كان كۆ بكرێنه‌وه، گه‌یشتوونه‌ته 70 پیاو كه له كات و شوێنی جیادا ده‌ستدرێژییان كردووه‌ته سه‌ر، ته‌نانه‌ت ڕۆژ هه‌بووه 10 پیاو ده‌ستدرێژییان كردووه‌ته سه‌ر و ئه‌شكه‌نجه‌یان داوه.\nدوای ماوه‌یه‌كی زۆر ژیان به‌و شێوه‌یه، كیت ڕێیه‌كی بۆ ده‌ربازبوون دۆزیوه‌ته‌وه و توانی دووان له پیاوه‌كان به گرت بدات، به‌ڵام وه‌ك خۆی ده‌ڵێت پیاوه‌كانی تر هێشتا له‌سه‌ر شه‌قامه‌كان به ئاسووده‌یی پیاسه ده‌كه‌ن.\nكیت ئێسته خه‌ریكی نووسینی كتێبێكه له‌باره‌ی ئه‌و ڕووداوانه‌ی له‌و كاته‌دا تووشی بووه، بۆ ئه‌وه‌ی له‌و ڕێیه‌وه یارمه‌تی پۆلیسه‌كان بدات كه تاوانباره‌كانی تر بگرن، هه‌روه‌ها هۆشداری بداته كچانی تر تا تووشی حاڵه‌تی وه‌ك ئه‌و نه‌بنه‌وه.\nئه‌م بابه‌ته 10998 جار خوێنراوه‌ته‌وه


هه‌ڵمه‌ته‌کانی له‌شکری ئه‌مه‌ریکی له دژی یاخیبوان له عێراق به‌رده‌وامن و یاخیبوانیش ته‌قینه‌وه‌ی نوێ ئه‌نجام ده‌ده‌ن\nپۆلیسی عێراقی ده‌ڵێن یاخیبوان ڕۆژی شه‌ممه پاسێکی بچوکیان له ناوچه‌یه‌کی زۆرینه‌ی شیعه‌کان له ناوچه‌ی به‌له‌د له ڕۆژهه‌ڵاتی به‌غدا ته‌قاندۆته‌وه. ده‌سه‌ڵاتداران ده‌ڵێن له ئاکامدا 5 که‌س کوژراون و 11 که‌سی دیکه‌ش بریندار بوون.\nهه‌ر له ڕۆژی شه‌ممه‌دا، له‌شکری عێراقی گوتی سه‌ربازه‌کانیان 5 چه‌کدارییان کوشتووه و 46 گومانلێکراوی تریشیان ده‌ستگیرکردووه له میانه‌ی ئه‌و هه‌ڵمه‌تانه‌ی له ڕۆژهه‌ڵاتی پارێزگای دیاله له نزیک سنوری ئێرانی ئه‌نجامیانداوه.\nهێزه‌کانی هاوپه‌یمان به ڕێبه‌رایه‌تی ئه‌مه‌ریکا ده‌ڵێن ڕۆژی شه‌ممه سه‌ربازێکی ئه‌مه‌ریکی کوژراوه پاش ئه‌وه‌ی له میانه‌ی ته‌قینه‌وه‌ی بۆمبێک له نزیک پارێزگای دیاله به سه‌ختی برینداربوو.\nله‌شکری ئه‌مه‌ریکی له میانه‌ی ڕاگه‌یاندنێکدا گوتی له میانه‌ی هێرشێکی ئاسمانی له‌شکر بۆ سه‌ر یاخیبوان له باکوری به‌غدا، به لایه‌نی که‌مه‌وه 6 یاخیبوو کوژراوه و پێنجی دیکه برینداربوون. له‌شکر ده‌ڵێت ئه‌م هێرشه ئاسمانی‌یه‌یان ئه‌نجامدا پاش ئههوه‌ی چه‌کدارانی شارۆچکه‌ی حوسه‌ینی‌یه ته‌قه‌یان له هێزه‌کانی ئه‌مه‌ریکا کرد.\nله‌شکری ئه‌مه‌ریکی گوتیشی ڕۆژی شه‌ممه هێزه‌کانی هاوپه‌یمان 14 گومانلێکراوی تیرۆریستیان له ناوه‌ند و خۆرئاوای عێراق ده‌ستگیرکردووه.\nکاربه‌ده‌ستانی له‌شکری ده‌ڵێن ئامانجی هه‌ڵمه‌ته‌کانیان لێدانی تۆڕی تیرۆریستی ئه‌لقاعیده‌یه له ناوچه‌کانی ده‌وروپشتی تاجی و فه‌للوجه و به‌له‌د.\nفه‌رمانده‌کانی له‌شکری ئه‌مه‌ریکیش له عێراق ڕۆژی هه‌ینی گوتیان هێزه‌کانی هاوپه‌یمان پێویستیان به کاتی زیاتره بۆ ئه‌وه‌ی ڕه‌وشی عێراق سه‌قامگیر بکه‌ن و مه‌شق و ڕاهێنان به هێزه‌کانی ئاسایشی عێراقی بکه‌ن تاوه‌کو ئاشتی ووڵاته‌که بپارێزن.\nژه‌نه‌ڕاڵ واڵته‌ر گاسکن، فه‌رمانده‌ی له‌شکری ئه‌مه‌ریکی له پارێزگای ئه‌نبار گوتی هێرشه‌کانی دوژمن له پارێزگای ئه‌نبار که‌م بوونه‌ته‌وه، به‌ڵام دامه‌زراندنی هێزی عێراقی دوو ساڵی پێده‌چێت تاوه‌کو بتوانن ئه‌رکی ئاسایشی ووڵات به ته‌واوه‌تی بگرنه ده‌ست.\nفه‌رمانده‌یه‌کی تر به ناوی ژه‌نه‌ڕاڵ ریک لینچ که فه‌رمانده‌یی هێزه‌کانی هاوپه‌یمانان له باشوری به‌غدا ده‌کات، له میانه‌ی چاوپێکه‌وتنێکدا له‌گه‌ڵ ئاژانسی هه‌واڵی ئه‌سۆشیه‌تت پرێس‌دا گوتی ئه‌گه‌ر هاتوو بڕیار له‌سه‌ر که‌مکردنه‌وه‌ی ژماره‌ی سه‌ربازه‌کانی ئه‌مه‌ریکا بدرێت ئه‌وا له‌شکری ئه‌مه‌ریکی دووچاری مه‌ترسی له ده‌ستدانی ئه‌و ده‌ستکه‌وتنانه ده‌بێته‌وه که له بواری ئاسایش‌دا به ده‌ستیان هێناوه.\nجێی باسه، ئه‌م ڕاگه‌یاندنانه هاوکاتن له‌گه‌ڵ ئه‌و مشتومڕانه‌ی سیاسه‌تمه‌داران له واشنتۆن ئه‌نجامی ده‌ده‌ن سه‌باره‌ت به کشانه‌وه‌ی هێزه‌کانی ئه‌مه‌ریکی له عێراق.


مه‌سعوود بارزانی لە سێ خاڵی ستراتژیکدا هەڵەی کرد - Mehr News Agency\n30 kewçêrê 2017 - 09:14\nNews Code 14046\nڕاوێژکاری پێشووی وەزارەتی دەرەوەی ئەمریکا بۆ مێهر:\nمه‌سعوود بارزانی لە سێ خاڵی ستراتژیکدا هەڵەی کرد\nڕاوێژکاری پێشووی وەزارەتی دەرەوەی ئەمریکا بە ئاماژە بەوەی کە "مەسعوود بارزانی" تووشی هەڵەی هەڵسەنگاندنی سێ لایەنە بووە، داوای لە لە هەرێمی کوردستان کرد کە خێرا لە گەڵ بەغدا بە ڕێککەوتن بگەن.\nئاژانسی هەواڵی مێهر، بەشی نێودەوڵەتی – عەبدولحەمید بەیاتی: ڕیفراندۆمی سەربەخۆیی هەرێمی کوردستان سەرەڕای هۆشداری بەرپرسان و وڵاتانی جۆراوجۆر بەڕێوەچوو، بەڵام مەسعوود بارزانی سەرۆکی هەرێمی کوردستان نەگەیشتە ئارەزووەکانی خۆی و ناوچەی هەرێمی تووشی گرفتێکی نوێ کرد. سەرەڕۆییەکانی هەرێم لە ژێر فەرمانی بارزانی بووە هۆی جێگربوونی هێزی سەربازیی عێراق لە کورکووک و دووبەرەکیی نێوان کوردەکان کە دوای ڕووداوی کەرکووک پڕڕەنگتر بووەوە.\nسرکشی های اقلیم تحت فرمان بارزانی موجب استقرار نظامیان عراقی در کرکوک بەڵام ئەوە کۆتایی ڕووداوەکە نییە چونکا لە درێژەی سەرەڕۆییەکانی بارزانی رۆژی چوارشەممە ۳ی گەڵاڕێژان ئەنجامی ڕیفراندۆمەکە سڕ کرا و هاوکات ڕژیمی زایۆنی و نەتانیاهۆ هەوڵی داوە لە رێگەی گفتوگۆ لە گەڵ بەرپرسانی وڵاتانی جۆراوجۆر لە پێناو ڕازی کردنیان بۆ گوشارخستنە سەر بەغدا، بۆتە هۆی ئاڵۆزتربوونی ڕووداوەکانی هاوپەیوەند بە ڕیفراندۆم.\nهەر لەو پەیوەندییەدا و بۆ شرۆڤەکردنی ئەو بارودۆخر وتووێژێکمان لە گەڵ پرۆفیسۆر "دانیەل سرۆر" ڕاوێژکاری پێشووی وەزارەتی دەرەوەی ئەمریکا و لە کارناسانی باڵای ڕێکخراوی "پەیوەندیی دوولایەنەی ئەتلانتیک" و مامۆستای زانکۆی "جان هاپکینز" و نەێنەری تایبەتیی ئەمریکا لە نێوان ساڵەکانی ۱۹۹۴ تا ۱۹۹۶ بۆ ناوبژیگەری لە نێوان موسڵمانان و کۆراوتەکانی یۆگۆسڵاڤیی پێشوو، ئامادە کردووە کە لە خوارەوە دەیخوێننەوە:\n* ڕیفراندۆمی هەرێمی کوردستان سەرەڕای ناڕەزایەتییە ناوچەیی و نێودەوڵەتییەکان بەڕێوەچوو. ئەو ڕیفراندۆمە پاشهاتی نورێنیی زۆری بۆ هەولێر بە دواوە بووە، ئێوە چۆن ئەو دۆخە هەڵدەسەنگێنن؟\nـ من لە دانیشتنێک کە لە کولێژی پەیوەندییە نێودەوڵەتییەکانی زانکۆی جان هاپکینزدا هەمبوو، لە گەڵ کوردانی عێراقی دیدارم کرد و بینیم کە تا چەندە داڕماون. وەرگیرانەوەی کەرکووک لە لایەن هێزە عێراقییەکان و ناوچە جێ نانکۆکەکانی دیکەی نێوان هەرێم و بەغدا ببووە هۆی وەڕەزی و هەست بە سووکایەتی لە لایەن ئەوانەوە.\nلە لایەکی دیکەوە کەلێنی نێوان لایەنە کوردییەکان بە چەشنێک کە بینیمان بەشێک لە کوردەکان خۆیان لە ڕووبەڕووبوونەوە لە گەڵ هێزە عێراقییەکان بوارد، ببووە هۆی سەرسووڕمان و ڕاچەڵەکینیان. کوردەکان ڕەنگە لەو شەڕەدا شکست بێنن، بەڵام یەوان دەیانەوێ ئەو شەڕە درێژەی هەبێت. ئەگەرچی من هیوادارم شەڕ درێژە نەخایێنێت.\n* هەڵەکانی بارزانی لەمناوەدا چی بوون؟\nـ بە بڕوای من مەسعوود بارزانی سێ هەڵەی ستراتژیکی هەبووە. ئەو پێی وابوو بە بەڕێوەچوونی ڕیفراندۆم پێگەی سیاسیی خۆی تۆکمەتر دەکات و لەو دەرفەتە بۆ دانوستان لە گەڵ بەغدا بەهرە دەبات و تووشی شەڕ نایەت.\nناوبراو هەروەها لە لێکدانەوەی هەڵوێستی کۆمەڵگای نێودەوڵەتیدا هەڵەی کرد؛ ڕیفراندۆمی سەربەخۆیی هەرێمی کوردستان نە تەنیا بەرەوڕووی کاردانەوەی نەرێنیی کۆمەڵگای جیهانی بوو، بەڵکوو ئەوە تەنیا ئیسرائیل بوو کە پێشوازیی لەو ڕیفراندۆمە و پرسی سەربەخۆیی کوردستان کرد. تەنانەت مسکۆ و واشنتۆنیش دژی بەڕێوەچوونی بوون.\nبە بڕوای من بەرەنگاربوونەوەی سەربازیی هێزەکانی عێراقی سێهەمین هەڵەی ستراتژیکی بارزانی بوو. ئەو دەبوو ژیەانە بیر بکاتەوە و خۆی لەو شەڕە ببوێرێت. هێزەکانی عێراقی خۆیان ڕێکخستۆتەوە و بە نسیبەتی پێشمەرگە توانست و هێزێکی باڵاتریان هەیە.\nهەڵبەت ئەگەر عێراقیش بیهەوێت هێزەکانیان لە سنوورە دیاری کراوەکان لە دەستووری عێراق تێپەڕێنن، هەڵەیەکی نالۆژیکیان کردووە، چونکا ئەو کارە دەبێتە هۆی تەشەنەسەندنی دۆخەکە و عێراق بەرەوڕووی ئاژاوە و نائارامیی زیاتر بە نیسبەتی رۆژانی گیرۆدەبوون بە گرفتی داعشەوە دەکات. عێراقیش پێویستی بە بنیاتنانەوە و ئاشتییە و نەک شەڕ و پێکدادانێکی نوێ.\n* بە ئاوردانەوە لە هەلومەرجی ئێستا رێگەچارەی دەرچوون لەو قەیرانە چیە؟ ئایا ئیمکانی ڕێککەوتنی هەولێر لە گەڵ دەوڵەتی عەبادی هەیە؟\nـ کوردەکان نایانەوێت ئۆتۆنۆمیی دەستەبەرکراوی ناو دەستووری ۲۰۰۵ بدۆڕێنێت. تەنانەت ئەگەر لەوبارەدا لە گەڵ بەغدا تووشی ململانێ و ناکۆکی بێت، لەو هەڵویستە ناکشێتەوە. ژیریەتیش لەودایە کە دۆخەکە ئارام بکرێتەوە و بەستێنێک بۆ جێبەجێ کرانی یاسا بڕەخسێت و دەکرێت ئەو کارە بە باشترین شێوە لە گەڵ هێزە خۆجێیەکان ئەنجام بدرێت و بەو شێوە بەغدا و هەولێر بە بێ ئابڕووچوون بچنە پای میزی دانوستان. داڕمان و هەست بە سووکایەتی کردن بە تایبەت لە بواری شوناسدا دەتوانێت هاندەرێکی بەهێز بێت بۆ تووڕەیی و پێکدادان.\nلە دانیشتنێک کە لە کولێژی پەیوەندییە نێودەوڵەتییەکانی زانکۆی جان هاپکینزدا بە ئامادەبوونی کارناسانێک لە ئێران و عێراق هەمبوو، لایەنەکان کۆک بوون لە سەر ئەوەی کە دەستووری عێراق باشترین سەرچاوەیە بۆ چارەسەریی کێشەکانی هاوپەیوەند بە ناوچە جێ ناکۆکییەکان. هەڵبەت ئەوە بە قسە ئاسانترە تا بە کردەوە، بەڵام بەوەشەوە باشترین رێگەجارەی مومکینە.\nهەڵبەت ئەوە کێشەیە جێی چارەسەرییە. هەڵبژاردن لە ناوچەگەلێک کە لەباری دیموگرافیاوە ئەندازیاریان بۆ کراوە لە دەیەکانی ڕابردوودا یەکسان بوونە. لە بۆسنیا، کۆزۆڤۆ، ئەفغانستان و ناوچەکانی دیکەدا ئەو شتە بە ئاشکرا دەبیندرێت. دەکرێت هەندێک لە دەنگە تۆمارکراوەکان و دەنگە نادیارەکان لە بەرچاو بگیردرێت. گرینگترین پرسێک کە دەبێ لەوبارەدا دانوستانی لە سەر بکرێت ڕێککەوتن و درێژەدان بەو ڕێککەوتنەیە. ئەو ڕەوتە دەتوانێت سەبارەت بە پرسە جێ ناکۆکەکانی دیکەی نێوان هەولێر و بەغدا و لەوان داهاتی نەوت و ئەوەی کە چ کەسێک دەتوانێ بە مۆڵەت و بە بێ مۆڵەت نوت وەرگرێت. بە کار بهێنرێت.\nئەو کێشانە جێی جارەسەرین و نابێ بێڵین زیاتر لەو درێژە بخایێنێت. حەیدەر عەبادی باشترین سەرۆک کۆمارێکە کە کوردەکان دەتوانن لە گەڵیدا ڕێککەون. گەیشتن بە ڕێککەوتن لە گەڵ ئەو بەر لە هەڵبژاردنەکانی ساڵی داهاتووی عێراق باشترین ستراتژییە.\nعێراق پێویستی بەوەیە کێشە ناوخۆییەکانی چارەسەر بکرێت بۆ ئەوەی لەو رێگاوە بتوانێ ڕۆڵێکی گونجاو بگێڕێت لە بەرەنگاربوونەوەی کێشەکانی ناوچەدا. سیاسەتی ئەمریکاش لەو پەیوەندییەدا دەبێ یارمەتیدان بە چارەسەریی قەیران بێت.


راكان سەعید دەستبەكاربونی بەڕێوەبەرە نوێیەكانی كەركوكی راگرت\nدیمەنێكی كەركوك، ناوەندی شار فۆتۆ: كەركوك ناو\nلە كۆی چوار بەڕێوەبەری كەركوك كە لەبەغداوە بریاری دەستبەكاربونیان هەیە، سیانیان هێشتا دەوامیان نەكردووە، ئەوەش بەهۆی رێگرییەكانی راكان سەعید، پارێزگاری كەركوك بەوەكالەت.\nئەو چوار بەڕێوەبەرە (فەرمانگەی ئاوەڕۆ، بەڕێوەبەری شارەوانییەكان، بەڕێوەبەری شارەوانی كەركوك و فەرمانگەی ئاو)، لە 30ی كانونی یەكەم لەلایەن پەنگین رێكانی، وەزیری ئاودانکردنەوە و نیشتەجێبون و شارەوانییەکانی عیراق بڕیاری گۆڕینیان دراوە و چوار كەسی نوێ لە شوێنیان دانراوە، بەڵام تا ئەمڕۆ سێشەممە 7ی كانونی دووە م سیانیان دەستبەكارنەبون و یەكێكیشیان بەربەستی بۆ دروستكراوە.\nزاگرۆز جان وەلی، بەڕێوەبەری نوێی فەرمانگەی ئاوەڕۆی کەرکوک، بە (كەركوك ناو)ی وت "هێشتا دەستبەكارنەبوم، چونكە ئیدارەی كەركوك لەو گۆڕانكارییانە رازی نییە، بڕیارە ئەمڕۆ پارێزگاری كەركوك ئەو پرسە لەگەڵ پەنگین رێكانی، وەزیری شارەوانییەکانی عیراق تاوتوێ بكات و دواتر بڕیار لەسەر داهاتوی ئێمە دەدرێت".\nدەستبەكارنەبوم، چونكە ئیدارەی كەركوك لەو گۆڕانكارییانە رازی نییە، بڕیارە ئەمڕۆ پارێزگاری كەركوك ئەو پرسە لەگەڵ پەنگین رێكانی، وەزیری شارەوانییەکانی عیراق تاوتوێ بكات\nپێشتر زاگرۆز جان وەلی، بە (كەركوك ناو)ی وت "بەبڕیاری وەزارەت و لە 30ی كانونی یەكەمەوە دەبوو دەستبەكاربین، بەڵام بەهۆی فشاری هێزە ئەمنییەکانەوە نەمانتوانی دەوامبکەین"، زیاتر وتی "من خۆم فشارم لەسەر بوو و لەبەر هێزە ئەمنییەكان دەستبەكارنەبوم".\nزاگرۆز كوردە و لە شوێنی ناسیح فاتیح وەكو بەڕێوەبەری فەرمانگەی ئاوەڕۆ دەستبەكاربووە، كە ئەویش لەهەمان نەتەوەیە.\nهەریەكە لە نینوس شەمعون کورکیس لە پێكهاتەی كریستیانی و بەڕێوەبەری شارەوانییەکانی کەرکوک لە پۆستەکەی لابراوە و لەبری ئەو ئاری محەمەد دانراوە، ئەمەی دواییان كوردە.\nهەروەها نەجم سەعد محەمەد، لە پۆستی بەڕێوەبەری فەرمانگەی ئاوی کەرکوک لابراوە و لەبری ئەو عەباس مەحمود دانراوە. كە هەردوكیان توركمانن. بەڵام ئەوانیش هێشتا دەستبەكارنەبون.\nپەنگین رێكانی، لە پشكی كورد و پارتی دیموكراتی كوردستان، وەزیری ئاوەدانكردنەوە و نیشتەجێبون و شارەوانییەكانی عیراقە و بڕیاری ئەو گۆڕانكارییانەی داوە.\nلەبارەی زانیاریی زیاتر لەسەر كۆبونەوەی نێوان، راكان سەعید و پەنگین رێكانی، بەڕێوەبەری نوێی فەرمانگەی ئاوەڕۆی کەرکوک وتی كە ئەوانیش نازانن كۆبونەوەكە لە كوێ دەكرێت، بەڵام پێیانوتراوە چاوەڕێی ئەنجامی ئەو كۆبونەوەیە بكەن بۆ دەستبەكاربون.\nهەفتەی رابردوو، سەرچاوەیەك لە ئیدارەی كەركوك، كە بەهۆی ئەوەی مافی لێدوانی نییە بۆ راگەیاندن، نەیویست ناوی بڵاوبكرێتەوە، وتی "راكان سەعید، پارێزگاری كەركوك، پێیوایە لە گۆڕانكارییەكاندا پرسی پێنەكراوە و بەو گۆڕانكارییانە رازی نییە، بۆیە لە هەوڵدایە لەڕێی هێزەوە ئەو بڕیارانە هەڵبوەشێنێتەوە كە بۆ دەستبەكاربونی ئەو چوار بەڕێوەبەرە دەركراوە و لەو هەوڵەش بەردەوامدەبێت".